* P R I J E D L O G

Na temelju članka 35., a u vezi s člankom 15. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i članaka 11. stavak 2. i 33. Statuta Grada Velike Gorice (Službeni glasnik Grada Velike Gorice 1/21,) Gradsko vijeće Grada Velike Gorice na . sjednici održanoj dana 2025. godine, donosi

# ODLUKU

**o postupku i načinu uspostavljanja i ostvarivanja suradnje Grada Velike Gorice s drugim jedinicama lokalne i područne (regionalne) samouprave**

**i odgovarajućim lokalnim i regionalnim jedinicama drugih država**

# OPĆE ODREDBE

## Članak 1.

Ovom Odlukom uređuje se postupak i način uspostavljanja i ostvarivanja suradnje Grada Velike Gorice s drugim jedinicama lokalne i područne (regionalne) samouprave i odgovarajućim lokalnim i regionalnim jedinicama drugih država te utvrđuje način praćenja suradnje i vođenje evidencije o uspostavljenim suradnjama, odnosno sklopljenim sporazumima o suradnji.

## Članak 2.

## Uspostavljanje suradnje predviđa pokretanje zajedničkih inicijativa s ciljem poticanja suradnje na području gospodarstva, kulture, turizma, obrazovanja, znanosti, sporta, zaštite okoliša i održivog razvoja te europskih projekata, razmjene i korištenja iskustava i znanja s ciljem daljnjeg razvoja svojih jedinica.

# USPOSTAVLJANJE SURADNJE

## Članak 3.

## Grad Velika Gorica, u okviru svog samoupravnog djelokruga, može uspostaviti suradnju s drugim jedinicama lokalne i područne (regionalne) samouprave i odgovarajućim lokalnim i regionalnim jedinicama drugih država kada ocijeni da postoji mogućnost unapređenja gospodarskog i društvenog razvoja Grada Velike Gorice te promicanja i ostvarivanja zajedničkih interesa.

## Grad Velika Gorica uspostavljat će suradnju s odgovarajućim jedinicama drugih država u okviru svog samoupravnog djelokruga pod uvjetima utvrđenim zakonom i međunarodnim ugovorima.

# KRITERIJI I POSTUPAK ZA USPOSTAVLJANJE SURADNJE

## Članak 4.

## Kriteriji za uspostavu suradnje s drugim jedinicama lokalne i područne (regionalne) samouprave i odgovarajućim lokalnim i regionalnim jedinicama drugih država su jedan od sljedećih:

## geografske značajke – jamstvo su da će lokalne ili regionalne jedinice moći efikasnije razmjenjivati znanja i iskustva s područja gospodarstva, prometa, zaštite okoliša, demografije i drugih područja od značaja za obostrani rast i razvoj;

## postojeća suradnja kulturnih, obrazovnih i znanstvenih institucija – razmjene umjetnika, učenika i znanstvenika zahtijevaju slične partnerske institucije s ciljem intenzivne i plodonosne obostrane suradnje;

## postojeće uspostavljene veze na razini pojedinaca ili skupina koje su duži niz godina rezultirale korisnostima za rast i razvoj grada;

## povijesne veze koje su obilježile odnose lokalnih ili regionalnih jedinica u bližoj ili daljoj prošlosti.

## Članak 5.

## Postupak uspostavljanja suradnje Grada Velike Gorice s jedinicama lokalne i područne (regionalne) samouprave u zemlji i inozemstvu, započinje na razini tijela jedinica, odnosno upravnih tijela jedinica.

## Nakon iskaza interesa za suradnjom iz stavka (1) ovog članka pristupa se utvrđivanju zajedničkih interesa i područja suradnje.

# Članak 6.

# Inicijativu za uspostavljanje suradnje mogu podnijeti:

# predlagatelji akata ovlašteni općim aktom kojim se uređuje način rada Gradskog vijeća Grada Velike Gorice (dalje u tekstu: Grad),

# vijeća jedinica mjesne samouprave Grada,

# gradske ustanove,

# trgovačka društva u vlasništvu Grada i

## upravna tijela Grada.

## Inicijativa s obrazloženjem, podnosi se gradonačelniku ukoliko on nije predlagatelj.

## Upravno tijelo Grada u čijem su djelokrugu poslovi vezani za organizaciju suradnje Grada s tijelima državne uprave, drugim jedinicama lokalne i područne samouprave, ustanovama i udrugama u Republici Hrvatskoj i u inozemstvu (dalje u tekstu: nadležno upravno tijelo) razmotrit će utemeljenost podnesene inicijative i utvrditi udovoljava li jedinica lokalne ili regionalne samouprave s kojom se predlaže uspostavljanje suradnje kriterijima utvrđenima u članku 4. ove Odluke.

## Gradonačelnik će, na temelju mišljenja nadležnog upravnog tijela o utemeljenosti inicijative iz prethodnog stavka, odlučiti o uspostavljanju suradnje.

## Članak 7.

1. Inicijativu za uspostavljanje suradnje s Gradom Velikom Goricom može podnijeti i druga jedinica lokalne i područne (regionalne) samouprave Republike Hrvatske, odnosno odgovarajuća jedinica druge države.
2. Na inicijativu iz prethodnog stavka, odgovarajuće se primjenjuju odredbe stavaka (2) do

(4) članka 6. ove Odluke.

# SPORAZUM O SURADNJI

## Članak 8.

* 1. Odluku o uspostavljanju suradnje te sadržaju i oblicima te suradnje donosi Gradsko vijeće Grada Velike Gorice i tijelo druge jedinice u skladu sa svojim općim aktima.
  2. Suradnja iz stavka (1) ovog članka te ciljevi koji se žele postići kroz suradnju utvrđuju se posebnim sporazumom o suradnji (ugovor, povelja, memorandum i sl.) (u daljnjem tekstu: sporazum o suradnji).
  3. Odluka o uspostavljanju međusobne suradnje s odgovarajućim jedinicama drugih država, odnosno sklapanju sporazuma o suradnji zajedno s tekstom sporazuma o suradnji na hrvatskom jeziku i na jeziku države u kojoj se nalazi jedinica s kojom se sporazum sklapa, dostavlja se tijelu državne uprave nadležnom za lokalnu i područnu (regionalnu) samoupravu koje obavlja nadzor nad zakonitošću odluke o uspostavljanju međusobne suradnje s odgovarajućim jedinicama drugih država, odnosno sklapanju sporazuma o suradnji.
  4. Sporazum o suradnji, na temelju odluke Gradskog vijeća, u ime Grada Velike Gorice potpisuje gradonačelnik ili u slučaju njegove spriječenosti osoba koju ovlasti.
  5. Odluka iz stavka (1) ovog članka i sporazum o suradnji objavljuju se u „Službenom glasniku Grada Velike Gorice“ i na internetskoj stranici Grada Velike Gorice.

## Članak 9.

1. Suradnja Grada Velike Gorice s drugim jedinicama lokalne i područne (regionalne) samouprave i odgovarajućim lokalnim i regionalnim jedinicama drugih država treba pridonijeti:

* međusobnom upoznavanju kulture, povijesti i tradicije;
* suradnji na projektima financiranim iz domaćih, europskih i drugih izvora;
* suradnji kulturnih, znanstvenih i obrazovnih institucija i organizacija;
* unapređenju suradnje na području znanosti i obrazovanja;
* unapređenju gospodarskih i kulturnih veza;
* razmjeni iskustava koja će pridonijeti zaštiti okoliša i održivom razvoju;
* multikulturnoj suradnji i jačanju veza između nacionalnih manjina;
* suradnji između javnih trgovačkih društava.

# PRAĆENJE REALIZACIJE I EVIDENCIJA POTPISANIH SPORAZUMA O SURADNJI

## Članak 10.

Realizaciju aktivnosti prati nadležno upravno tijelo u koordinaciji s drugim upravnim tijelima Grada.

## Članak 11.

O uspostavljenim sporazumima o suradnji nadležno upravno tijelo dužno je voditi evidenciju.

# PRIJELAZNE I ZAVRŠNE ODREDBE

## Članak 12.

Postojeće sporazume o suradnji s jedinicama lokalne i područne (regionalne) samouprave i odgovarajućim lokalnim i regionalnim jedinicama drugih država nadležno upravno tijelo dužno je unijeti u evidenciju iz članka 11. ove Odluke.

## Članak 13.

Za provedbu ove Odluke nadležno je upravno tijelo Grada u čijem su djelokrugu poslovi vezani za organizaciju suradnje Grada s tijelima državne uprave, drugim jedinicama lokalne i područne samouprave, ustanovama i udrugama u Republici Hrvatskoj i u inozemstvu.

## Članak 14.

Ova Odluka stupa na snagu osmog dana od dana objave u Službenom glasniku Grada Velike Gorice.

PREDSJEDNIK GRADSKOG VIJEĆA

Darko Bekić, univ.spec.pol.