Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka \_\_. Statuta Grada Velike Gorice, Gradsko vijeće, na \_\_\_. sjednici, \_\_\_.\_\_\_.\_\_\_\_\_\_., donosi

**Odluku o izradi izmjene i dopune**

**Urbanističkog plana uređenja gospodarske zone Kušanec-Istok**

***Opće odredbe***

Članak 1.

Donosi se odluka o izradi izmjene i dopune Urbanističkog plana uređenja gospodarske zone Kušanec-Istok, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Urbanističkog plana uređenja gospodarske zone Kušanec-Istok (Službeni glasnik Grada Velike Gorice broj 1/11), u daljnjem tekstu: izmjena i dopuna Plana.

Nositelj izrade izmjene i dopune Plana je Grad Velika Gorica, Upravni odjel za prostorno planiranje, graditeljstvo i zaštitu okoliša, Odsjek za prostorno planiranje, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana:

1. Usklađenost sa zakonskim i podzakonskim okvirom
   1. Zakonska obveza izrade izmjene i dopune Plana i usklađenje sa Zakonom

Postupak izrade i donošenja izmjene i dopune Plana temelji se na odredbama članka 86. do članka 112. Zakona o prostornom uređenju (NN 153/13, 65/17, 114/18, 39/19, 98/19 i 67/23), /dalje u tekstu: Zakon/, a u skladu s odredbama Pravilnika o prostornim planovima (NN 152/23), /u daljnjem tekstu: Pravilnik/, i ostalim važećim propisima iz područja prostornog uređenja.

* 1. Usklađenje s planom više razine

Prostorni plan Zagrebačke županije (Glasnik Zagrebačke županije br. 03/02, 06/06, 08/05, 04/10, 10/11, 14/12 , 27/15, 31/15 - pročišćeni tekst, 43/20, 46/20-ispravak i 2/21 – pročišćeni tekst).

* 1. Usklađenje s planom šireg područja iste razine

Izrada Plana provodi se usporedno s IV. i VI. izmjenama i dopunama Prostornog plana uređenja Grada Velike Gorice, stoga će se usklađenje vršiti tijekom njihove izrade.

Odlukom o donošenju uskladit će se grafički i tekstualni dijelovi Plana s izmjenama i dopunoma Prostornog plana uređenja Grada Velike Gorice.

1. Određivanje novih prostorno planskih rješenja

1.Usklađivanje prostorno planskih rješenja sa zakonima i drugim propisima te izmjenama i dopunama plana šireg područja, odnosno sa IV. i VI. izmjenama i dopunama Prostornog plana uređenja Grada Velike Gorice izrada kojeg je u tijeku

2.Usklađenje s novom katastarskom izmjerom

3.preispitivanje i redefiniranje prometnih pravaca, površina i uvjeta gradnje prometnih i drugih infrastrukturnih sustava i građevina

4.integracija ciljeva, mjera i smjernica iz donesenih strategija i planova lokalne razine

5.razmatranje mogućnosti izmjena uvjeta gradnje i korekcije planskog rješenja radi jednoznačnog tumačenja i nedvojbene provedbe Plana.

Osnovni ciljevi i programska polazišta za izradu izmjene i dopune Plana:

Osnovni cilj izrade Izmjena i dopuna predmetnog Plana je kroz usklađivanje prostorno planskih rješenja s novim zakonima i propisima, prostorno planskom dokumentacijom višeg reda i prostorno-tehnički povoljnijim rješenjima komunalne i druge infrastrukture te sektorskim strategijama i drugim dokumentima iz članka 6. ove Odluke, omogućiti kvalitetniji prostorni i gospodarski razvoj ovog područja, a što će u konačnici rezultirati tehnički povoljnijim, vremenski izglednijim i ekonomski opravdanijim Planom koji počiva na načelima održivog razvoja, uvažavajući potrebu zaštite kulturnih i prirodnih dobara.

Cilj izrade ovih izmjena i dopuna Plana je donošenje planskog rješenja kojim će se omogućiti nova izgradnja i rekonstrukcija postojeće izgradnje, uređenje i komunalno opremanje prostora te zaštita kulturnih i prirodnih vrijednosti radi podizanja kvalitete života i standarda stanovništva te usklađivanje javnog interesa s interesima i potrebama korisnika građevinskog zemljišta.

***Obuhvat izmjene i dopune Plana***

Članak 4.

Obuhvat izmjena i dopuna Plana prikazan je u ISPU sustavu ePlanovi – Geometrija plana.

Prostorni obuhvat izmjena i dopuna Plana određen je važećim Urbanističkim planom uređenja gospodarske zone Kušanec-Istok.

***Sažeta ocjena stanja u obuhvatu izmjene i dopune Plana***

Članak 5.

U razdoblju nakon donošenja Urbanističkog plana uređenja Gospodarske zone „Kušanec – istok (Sl. glasnik GVG 01/2011) na području ove zone nije izvedena planirana komunalna i druga infrastruktura, ali je u neposrednoj blizini. Pored navedenog stupila je na snagu nova katastarska izmjera, stupile su na snagu izmjene Zakona o prostornom uređenju te Pravilnik o prostornim planovima te je usvojeno nekoliko izmjena i dopuna Prostornog plana uređenja Grada Velike Gorice (Sl. glasnik GVG 05/14, 06/14, 02/15, 03/15, 3/23, 7/23- pročišćeni tekst). Budući da su u tijeku i postupci izrade i donošenja IV. te VI. izmjena i dopuna Prostornog plana uređenja Grada Velike Gorice, iz svega navedenog proizlazi da je predmetni Plan potrebno uskladiti s novom katastraskom izmjerom, zakonskom regulativom, planom šireg područja te sektorskim strategijama i drugim dokumentima iz članka 6. ove Odluke.

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

U izradi izmjena i dopuna plana sukladno ovoj Odluci implementirati će se ciljevi, mjere i smjernice iz svih važećih strategija i planovi lokalne razine (Strategija razvoja zelene infrastrukture Grada Velike Gorice, Strategija zelene urbane obnove Grada Velike Gorice do 2030. godine, Krajobrazna osnova Grada Velike Gorice, Akcijski plan održivog energetskog razvoja i prilagodbe klimatskim promjenama – SECAP, Program zaštite okoliša Grada Velike Gorice, Program zaštite zraka, Procjena rizika od velikih nesreća, SUMP, Program raspolaganja poljoprivrednim zemljištem u vlasništvu RH i drugi strateški dokumenti Grada…), sektorske studije i drugi akti zaštite okoliša, prirode i kulturnih dobara za gradsko područje, kao i sektorske studije Županije koje se odnose na područje Grada.

***Način pribavljanja stručnih rješenja za izradu izmjene i dopune Plana***

Članak 7.

Za izradu Plana provest će se postupak javne nabave u kojem će se odabrati najpovoljniji ponuditelj. Izrađivač će na temelju stručnih rješenja, u suradnji sa Upravnim odjelom za prostorno planiranje, graditeljstvo i zaštitu okoliša Grada Velike Gorice kao nositeljem izrade Plana, izraditi nacrta prijedloga Plana, kao i nacrta konačnog prijedloga Plana.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Ministarstvo zdravstva, Uprava za sanitarnu inspekciju, Sektor državne i granične sanitarne inspekcije, Odjel za zaštitu od zračenja, HR-10000 Zagreb, Ksaver 200a.
  2. Ministarstvo unutarnjih poslova, Ravnateljstvo policije, Uprava za granicu, Služba pomorske i aerodromske policije, HR-10000 Zagreb, Ilica 335.
  3. Ministarstvo unutarnjih poslova, Ravnateljstvo policije, Uprava policije, Služba za sigurnost cestovnog prometa, HR-10000 Zagreb, Ilica 335.
  4. Ministarstvo turizma i sporta, Uprava za sport, HR-10000 Zagreb, Prisavlje 14.
  5. Zagrebačka županija, Upravni odjel za promet i komunalnu infrastrukturu, HR-10000 Zagreb, Ivana Lučića 2a/VI.
  6. Zagrebačka županija, Upravni odjel za prostorno uređenje, gradnju i zaštitu okoliša, Odsjek za prostorno uređenje i gradnju, HR-10000 Zagreb, Ulica grada Vukovara 72/V.
  7. Zagrebačka županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša, HR-10000 Zagreb, Ulica grada Vukovara 72/V.
  8. Zagrebačka županija, HR-10000 Zagreb, Ulica grada Vukovara 72/V.
  9. Županijska uprava za ceste Zagrebačke županije, HR-10000 Zagreb, Remetinečka cesta 3.
  10. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12.
  11. VG VODOOPSKRBA d.o.o., HR-10410 Velika Gorica, Ulica kneza Ljudevita Posavskog 45.
  12. Hrvatske vode, VGO za gornju Savu, HR-10000 Zagreb, Ulica grada Vukovara 271.
  13. HEP-TOPLINARSTVO d.o.o., HR-10000 Zagreb, Miševečka 15a.
  14. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  15. Hrvatske šume d.o.o., Uprava šuma Podružnica Zagreb, HR-10000 Zagreb, Lazinska 41.
  16. Hrvatske šume d.o.o., Direkcija Zagreb, HR-10000 Zagreb, Ulica kneza Branimira 1.
  17. Ministarstvo unutarnjih poslova, Policijska uprava zagrebačka, Odjel za sigurnost cestovnog prometa, HR-10000 Zagreb, Petrinjska 20.
  18. Državni inspektorat, Područni ured Zagreb, Služba sanitarne inspekcije, HR-10000 Zagreb, Šubićeva 29.
  19. Ministarstvo unutarnjih poslova, Ravnateljstvo civilne zaštite, Područni ured civilne zaštite Zagreb, Služba za inspekcijske poslove, HR-10000 Zagreb, Avenija Većeslava Holjevca 20.
  20. Ministarstvo unutarnjih poslova, Ravnateljstvo civilne zaštite, Sektor za inspekcijske poslove, HR-10000 Zagreb, Ilica 335.
  21. GRADSKA PLINARA ZAGREB d.o.o., HR-10000 Zagreb, Radnička cesta 1.
  22. Državni hidrometeorološki zavod, HR-10000 Zagreb, Grič 3.
  23. Ministarstvo zaštite okoliša i zelene tranzicije, Uprava vodnoga gospodarstva i zaštite mora, HR-Zagreb, Radnička cesta 80.
  24. Ministarstvo zaštite okoliša i zelene tranzicije, Uprava za zaštitu prirode, HR-10000 Zagreb, Radnička cesta 80.
  25. Ministarstvo zaštite okoliša i zelene tranzicije, Uprava za procjenu utjecaja na okoliš i održivo gospodarenje otpadom, HR-10000 Zagreb, Radnička cesta 80.
  26. Ministarstvo znanosti, obrazovanja i mladih, HR-10000 Zagreb, Donje Svetice 38.
  27. Ministarstvo poljoprivrede, šumarstva i ribarstva, Uprava za poljoprivrednu politiku, EU i međunarodnu suradnju, HR-10000 Zagreb, Ulica grada Vukovara 78.
  28. Ministarstvo poljoprivrede, šumarstva i ribarstva, Uprava šumarstva, lovstva i drvne industrije, HR-10000 Zagreb, Planinska ulica 2a.
  29. Ministarstvo poljoprivrede, šumarstva i ribarstva, HR-10000 Zagreb, Ulica grada Vukovara 78.
  30. Ministarstvo mora, prometa i infrastrukture, Uprava za EU fondove i strateško planiranje, HR-10000 Zagreb, Prisavlje 14.
  31. Ministarstvo mora, prometa i infrastrukture, Uprava zračnog prometa, elektroničkih komunikacija i pošte, HR-10000 Zagreb, Prisavlje 14.
  32. Ministarstvo mora, prometa i infrastrukture, Uprava unutarnje plovidbe, HR-10000 Zagreb, Prisavlje 14.
  33. Ministarstvo mora, prometa i infrastrukture, Uprava za željezničku infrastrukturu i promet, HR-10000 Zagreb, Prisavlje 14.
  34. Ministarstvo mora, prometa i infrastrukture, Uprava za cestovni promet, cestovnu infrastrukturu i inspekciju, HR-10000 Zagreb, Prisavlje 14.
  35. Ministarstvo prostornoga uređenja, graditeljstva i državne imovine, Uprava za prostorno uređenje i dozvole državnog značaja, HR-10000 Zagreb, Ulica Republike Austrije 14.
  36. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20.
  37. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
  38. Ministarstvo gospodarstva, Uprava za energetiku, HR-10000 Zagreb, Radnička cesta 80.
  39. Ministarstvo kulture i medija, Uprava za zaštitu kulturne baštine, Konzervatorski odjel u Zagrebu, HR-10000 Zagreb, Mesnička 49.
  40. Ministarstvo kulture i medija, Uprava za međunarodnu kulturnu suradnju i europske poslove, HR-10000 Zagreb, Runjaninova 2.
  41. Ministarstvo kulture i medija, Uprava za arhive, knjižnice i muzeje, HR-10000 Zagreb, Runjaninova 2.
  42. Ministarstvo kulture i medija, Uprava za zaštitu kulturne baštine, HR-10000 Zagreb, Runjaninova 2.
  43. VG ČISTOĆA d.o.o., HR-10410 Velika Gorica, Ulica kneza Ljudevita Posavskog 45.
  44. Općina Kravarsko, HR-10413 Kravarsko, Trg Stjepana Radića 1.
  45. Općina Pokupsko, HR-10414 Pokupsko, Pokupsko bb.
  46. Općina Orle, HR-10411 Orle, Orle 5.
  47. Općina Rugvica, HR-10370 Rugvica, Trg dr. Franje Tuđmana 1.
  48. Općina Pisarovina, HR-10451 Pisarovina, Trg hrvatskih velikana 1.
  49. Hrvatska radio-televizija, HR-10000 Zagreb, Prisavlje 3.
  50. Hrvatski operator prijenosnog sustava d.d., Prijenosno područje Zagreb, HR-10000 Zagreb, Kupska 4.
  51. Hrvatske autoceste d.o.o., HR-10000 Zagreb, Širolina ulica 4.
  52. Državni inspektorat, Područni ured Zagreb, Služba građevinske inspekcije, HR-10000 Zagreb, Šubićeva 29.
  53. HEP-Operator distribucijskog sustava d.o.o., Elektra Zagreb, HR-10000 Zagreb, Gundulićeva 32.
  54. HEP-Proizvodnja d.o.o., HR-10000 Zagreb, Ulica grada Vukovara 37.
  55. Hrvatske ceste d.o.o., Sektor za održavanje i promet, Poslovna jedinica Zagreb, Tehnička ispostava Zagreb, HR-10000 Zagreb, Metalčeva 5.
  56. Hrvatske ceste d.o.o., HR-10000 Zagreb, Vončinina 3.
  57. MEĐUNARODNA ZRAČNA LUKA ZAGREB d.d., HR-10410 Velika Gorica, Ulica Rudolfa Fizira 1.
  58. ZRAČNA LUKA ZAGREB d.o.o., HR-10410 Velika Gorica, Ulica Rudolfa Fizira 1.
  59. Hrvatska kontrola zračne plovidbe d.o.o., HR-10410 Velika Gorica, Rudolfa Fizira 2.
  60. Hrvatska agencija za civilno zrakoplovstvo, HR-10000 Zagreb, Ulica grada Vukovara 284.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Grad Velika Gorica - MO OKUJE, HR-10410 Okuje, Gajec 28.
2. Grad Velika Gorica - GČ KURILOVEC, HR-10410 Velika Gorica, Ulica Andrije Kačića Miošića 4.
3. Zavod za prostorno uređenje Zagrebačke županije, HR-10000 Zagreb, Ulica grada Vukovara 72.
4. VG Komunalac d.o.o., HR-10410 Velika Gorica, Ulica kneza Ljudevita Posavskog 45.

Rok za dostavu zahtjeva je 15 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Dostava poziva Nositelja izrade prema javnopravnim tijelima, pravnim osobama i drugim sudionicima predviđena je elektroničkom poštom te alternativno poštom uz dostavnicu.

Dostava zahtjeva i drugih podataka pozvanim sudionicima prema Nositelju izrade preferira se elektroničkom poštom, a u slučaju da to nije moguće, poštom uz dostavnicu. Grafički podaci se dostavljaju u vektorskom formatu (dxf, dwg, shp ili drugi vektorski format prilagođen ISPU modulu - ePlanovi editor), a tekstualni podaci se dostavljaju u digitalnom pdf i doc formatu.

***Dinamika s fazama izrade izmjene i dopune Plana***

Članak 9.

Za izradu Plana određuju se dinamika i faze izrade Plana kako slijedi:

1.Nositelj izrade uputit će ovu Odluku i poziv za dostavu zahtjeva javnopravnim tijelima s danom stupanja na snagu ove Odluke. Rok za dostavu zahtjeva prema članku 90. Zakona o prostornom uređenju iznosit će 15 dana

2.Nositelj izrade i stručni izrađivač obradit će dostavljene zahtjeve u roku od 10 dana od isteka roka za dostavu zahtjeva, odnosno od dana preuzimanja zahtjeva od strane stručnog izrađivača

3.Stručni izrađivač izradit će Nacrt izmjena Odredaba za provođenje Plana te Nacrt prijedloga Plana – u roku od najviše 30 dana

4.Nacrt prijedloga Plana Nositelj izrade će dostaviti Gradonačelniku koji će utvrditi prijedlog Plana za javnu raspravu u roku od 8 dana

5.Stručni izrađivač pripremit će elaborat Prijedloga Plana za javnu raspravu u roku od najviše 8 dana od utvrđivanja Prijedloga Plana

6.Datum početka javne rasprave utvrđuje se nakon datuma objave javne rasprave u dnevnom tisku te na mrežnim stranicama Ministarstva prostornog uređenja, graditeljstva i državne imovine i Grada Velike Gorice. Vrijeme trajanja javne rasprave s javnim uvidom određuje se u trajanju od 15 dana

7.Odgovorni voditelj izrade s nositeljem izrade pripremit će Izvješće o javnoj raspravi u roku od najviše 14 dana od isteka roka za davanje pisanih mišljenja, prijedloga i primjedbi

8.Stručni izrađivač će u suradnji s nositeljem izrade izradit Nacrt konačnog prijedloga Plana u skladu s prihvaćenim mišljenjima, prijedlozima i primjedbama u roku od najviše 10 dana od dana kad je izrađeno Izvješće o javnoj raspravi

9.Nacrt konačnog prijedloga Plana zajedno s Izvješćem o javnoj raspravi nositelj izrade će dostaviti Gradonačelniku koji će utvrditi Konačni prijedlog Plana. Stručni izrađivač pripremit će elaborat Konačnog prijedloga Plana za pribavljanje mišljenja Zavoda za prostorno uređenje Zagrebačke županije u roku od najviše 10 dana od utvrđivanja Konačnog prijedloga Plana

10.Prije donošenja Plana mora se pribaviti mišljenje Zavoda za prostorno uređenje Zagrebačke županije u pogledu usklađenosti tog Plana s prostornim planom županije

11.Prije upućivanja Konačnog prijedloga Plana Gradskom vijeću Grada Velike Gorice na donošenje, nositelj izrade će dostaviti sudionicima javne rasprave pisanu obavijest o razlozima neprihvaćanja, odnosno djelomičnog prihvaćanja njihovih prijedloga i primjedbi

12.Gradskom vijeću Grada Velike Gorice upućuje se na donošenje Prijedlog Odluke o donošenju Plana

13.Odluku o donošenju Plana donosi Gradsko vijeće Grada Velike Gorice.

Rokovi za provedbu pojedinih faza izrade i donošenja Plana iz stavka 1. ovog članka mogu se mijenjati pod uvjetima propisanim Zakonom o prostornom uređenju.

***Izvori financiranja izrade izmjene i dopune Plana***

Članak 10.

Izrada izmjena i dopuna Plana financirat će se sredstvima proračuna Grada i drugih odgovarajućih izvora sukladno Zakonu, kao što je Mehanizma za oporavak i otpornost, Poziv za dodjelu bespovratnih sredstava za izradu prostornih planova nove generacije putem elektroničkog sustava ePlanovi.

***Druga pitanja značajna za izradu izmjene i dopune Plana***

Članak 11.

U skladu s člankom 86. Zakona na prijedlog Odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je Mišljenje, KLASA: 351-03/25-03/70, URBROJ: 238-18-02/3-25-2 od 16.06 2025. godine koje je izdalo nadležno tijelo za zaštitu okoliša i prirode.

Za potrebe izrade Plana Nositelj izrade pribaviti će ažurirane katastarske podloge, a po potrebi i druge geodetske podloge.

***Prijelazne i završne odredbe***

Članak 12.

Nositelj izrade Plana dostavit će ovu Odluku:

1. Zavodu za prostorni razvoj Ministarstva prostornog uređenja, graditeljstva i državne imovine,

2. tijelima i osobama navedenima u čl. 8. ove Odluke.

Ova Odluka stupa na snagu 8. dana od dana objave u Službenom glasniku Grada Velike Gorice.

KLASA: \_\_\_-\_\_\_/\_\_\_-\_\_\_/\_\_\_

URBROJ: \_\_\_\_-\_\_\_-\_\_\_-\_\_\_

\_\_\_\_\_\_\_\_\_\_\_\_\_\_, \_\_\_.\_\_\_.\_\_\_\_\_\_.

PREDSJEDNIK GRADSKOG VIJEĆA

Darko Bekić, univ.spec.pol.