**Članak 4.**

Obrazloženje ostvarenja prihoda i primitaka, rashoda i izdataka čini sastavni dio godišnjeg izvještaja o izvršenju proračuna.

**OBRAZLOŽENJE OSTVARENJA PRIHODA I PRIMITAKA, RASHODA I IZDATAKA PRORAČUNA GRADA VELIKE GORICE ZA 2024. GODINU**

**UVOD**

Zakonom o proračunu („Narodne novine“ broj 144/21) propisana je obveza sastavljanja i podnošenja godišnjeg izvještaja o izvršenju proračuna na donošenje predstavničkom tijelu jedinice lokalne i područne (regionalne) samouprave.

Pravilnikom o polugodišnjem i godišnjem izvještaju o izvršenju proračuna i financijskog plana (NN br. 85/23) propisuje se izgled, sadržaj, obveznici primjene, načini i rokovi podnošenja, donošenja i objave godišnjeg izvještaja o izvršenju proračuna i financijskog plana.

Godišnji izvještaj o izvršenju proračuna sastavlja se za razdoblje od 1.siječnja do 31. prosinca tekuće proračunske godine. Upravno tijelo za financije izrađuje godišnji izvještaj o izvršenju proračuna i dostavlja ga gradonačelniku do 05. svibnja tekuće godine za prethodnu godinu. Gradonačelnik prijedlog godišnjeg izvještaja o izvršenju podnosi predstavničkom tijelu na usvajanje do 31. svibnja tekuće godine za prethodnu godinu.

Navedenim propisom utvrđeno je da godišnji izvještaj o izvršenju proračuna sadrži:

1. Opći dio

* Sažetak Računa prihoda i rashoda i Računa financiranja
* Račun prihoda i rashoda i
* Račun financiranja

1. Posebni dio

* Izvještaj po organizacijskoj klasifikaciji i
* Izvještaj po programskoj klasifikaciji

1. Obrazloženje općeg i posebnog dijela
2. Posebne izvještaje

* Izvještaj o korištenju proračunske zalihe,
* Izvještaj o zaduživanju na domaćem i stranom tržištu novca i kapitala,
* Izvještaj o danim jamstvima i plaćanjima po protestiranim jamstvima,
* Izvještaj o korištenju sredstava fondova Europske unije,
* Izvještaj o danim zajmovima i potraživanjima po danim zajmovima i
* Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

Sažetak Računa prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.

Račun prihoda i rashoda sadrži prikaz prihoda i rashoda prema proračunskim klasifikacijama u izvještajima:

* Izvještaj o prihodima i rashodima prema ekonomskoj klasifikaciji
* Izvještaj o prihodima i rashodima prema izvorima financiranja i
* Izvještaj o rashodima prema funkcijskoj klasifikaciji

Račun financiranja sadrži prikaz primitaka i izdataka prema proračunskim klasifikacijama u izvještajima:

* Izvještaj računa financiranja prema ekonomskoj klasifikaciji i
* Izvještaj računa financiranja prema izvorima financiranja

Posebni dio godišnjeg izvještaja o izvršenju sadrži dva izvještaja o izvršenju po proračunskim klasifikacijama:

* Izvještaj po organizacijskoj klasifikaciji
* Izvještaj po programskoj klasifikaciji

Izvještaj po organizacijskoj klasifikaciji sadrži prikaz rashoda i izdataka proračuna iskazanih po organizacijskoj klasifikaciji.

Izvještaj po programskoj klasifikaciji sadrži prikaz rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje općeg dijela godišnjeg izvještaja o izvršenju proračuna jedinice lokalne i područne (regionalne) samouprave sadrži:

* Obrazloženje ostvarenja prihoda i rashoda, primitaka i izdataka u izvještajnom razdoblju
* Prikaz ostvarenog manjka odnosno viška proračuna jedinice lokalne i područne (regionalne) samouprave u izvještajnom razdoblju.

Izvještaj o korištenju proračunske zalihe sadrži: podatke o donositelju odluke, odnosno rješenja o korištenju proračunske zalihe, namjeni korištenja utvrđenoj odlukom, odnosno rješenjem o korištenju proračunske zalihe; iznosu i datumu isplaćenih sredstava te podatke o primatelju sredstava utvrđenim odlukom, odnosno rješenjem o korištenju proračunske zalihe.

Izvještaj o zaduživanju na domaćem i stranom tržištu novca i kapitala sadrži pregled zaduživanja po dugoročnim kreditima, zajmovima i vrijednosnim papirima koje je ugovorila ili preuzela jedinica lokalne i područne (regionalne) samouprave, ili njezini proračunski korisnici u izvještajnom razdoblju po vrsti instrumenta, valutnoj, kamatnoj i ročnoj strukturi.

Izvještaj o danim jamstvima i plaćanjima po protestiranim jamstvima sadrži pregled danih jamstava (sa podacima o odluci o davanju jamstva, rizičnom broju jamstava, datumu izdavanja jamstva, nazivu korisnika i tražitelja jamstava odnosno dužnika i namjeni kredita, iznosu jamstva, valuti i krajnjoj godini važenja jamstva), te pregled izvršenih plaćanja po protestiranim jamstvima (sa podacima o datumu plaćanja po protestiranom jamstvu, nazivu tražitelja jamstva odnosno dužnika i korisnika jamstva, rizičnom broju jamstava, iznosu plaćene glavnice, kamata, ostalih troškova i naknada i valuti plaćanja).

Izvještaj o korištenju sredstava Europske unije sadrži podatke o evidentiranim prihodima i primicima te rashodima i izdacima iz fondova EU za proračunsku godinu po fondovima EU, stanje potraživanja iz fondova EU i stanje obveza za primljene predujmove iz fondova EU na kraju proračunske godine.

Izvještaj o danim zajmovima i potraživanjima po danim zajmovima sadrži pregled danih zajmova i potraživanja za dane zajmove koje je ugovorila JLP(R)S i proračunski korisnici jedinice.

Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova sadrži podatke o stanju nenaplaćenih potraživanja za prihode proračuna i proračunskih korisnika, podatke o stanju nepodmirenih dospjelih obveza proračuna i proračunskih korisnika, podatke o stanju potencijalnih obveza po osnovi sudskih sporova proračuna i proračunskih korisnika na kraju proračunske godine.

Sukladno odredbama članka 60. Zakona o proračunu (NN, br. 144/21) te članka 18. Odluke o izvršavanju Proračuna Grada Velike Gorice za 2024. godinu (Službeni glasnik Grada Velike Gorice br. 8/23) preraspodjela proračuna izvršena je 2024. godine kroz tri odluke o preraspodjeli kojima je ukupno preraspodjeljeno sredstava u iznosu od 1.416.491,00 eur.

U razdoblju od 1.1. do 31.12.2024. ostvareni su ukupni prihodi i primici Proračuna Grada Velike Gorice u iznosu od 97.413.605,26 eur ili 85,49% godišnjeg plana, a ukupni rashodi i izdaci ostvareni su u iznosu od 101.922.617,52 eur ili 78,80% od godišnjeg plana. Iz navedenog proizlazi da je u razdoblju od 1.1. do 31.12.2024. godine ostvaren manjak prihoda i primitaka tekućeg razdoblja u iznosu 4.509.012,26 eur, a koji sa manjkom iz prethodnih godina od 7.012.008,04 eur čini ukupan manjak prihoda i primitaka u iznosu 11.521.020,30 eur.

U tablici broj 1. dan je skraćeni prikaz ostvarenja prihoda/primitaka i rashoda/izdataka Proračuna Grada Velike Gorice za 2024. godinu u odnosu na tekući plan i izvršenje za izvještajno razdoblje prethodne godine.

**Tablica br. 1.**

|  |  |  |  |  |  |  |
| --- | --- | --- | --- | --- | --- | --- |
| **Red. br.** | **OPIS** | **Izvršenje**  **2023.** | **Tekući plan 2024.** | **Izvršenje**  **2024.** | **Ind (5/3\***  **100)** | **Ind (5/4\***  **100)** |
| 1 | 2 | 3 | 4 | 5 | 6 | 7 |
| **A.** | **UKUPNI PRIHODI I PRIMICI** | **88.236.889,00** | **113.941.270,00** | **97.413.605,26** | **110,40%** | **85,49%** |
| 1 | UKUPNI PRIHODI | 88.100.889,20 | 109.020.020,00 | 93.535.856,27 | 106,17% | 85,80% |
|  | Prihodi poslovanja | 87.840.254,20 | 108.332.895,00 | 93.334.686,67 | 106,26% | 86,16% |
| Prihodi od prodaje nefinancijske imovine | 260.635,00 | 687.125,00 | 201.169,60 | 77,18% | 29,28% |
| 2 | PRIMICI OD FINANCIJSKE IMOVINE I ZADUŽIVANJA | 136.000,00 | 4.921.250,00 | 3.877.748,99 | 2.851,29% | 78,80% |
| **B.** | **UKUPNI RASHODI I IZDACI** | **88.609.295,22** | **108.844.525,00** | **101.922.617,52** | **115,02%** | **78,80%** |
| 1 | UKUPNI RASHODI | 84.818.774,78 | 105.462.025,00 | 98.540.211,38 | 116,18% | 93,44% |
|  | Rashodi poslovanja | 71.890.976,62 | 83.591.691,00 | 80.136.781,72 | 111,47% | 95,87% |
| Rashodi za nabavu nefinancijske imovine | 12.927.798,16 | 21.870.334,00 | 18.403.429,66 | 142,36% | 84,15% |
| 2 | IZDACI ZA FINANCIJSKU IMOVINU I OTPLATE ZAJMOVA | 3.790.520,44 | 3.382.500,00 | 3.382.406,14 | 89,23% | 100,00% |
|  | **REZULTAT razdoblja** | **-372.406,02** | 5.096.745,00 | **-4.509.012,26** |  |  |
| **MANJAK IZ PRETHODINH GODINA** | **-6.639.602,02** | -5.096.745,00 | **-7.012.008,04** |  |  |
| **UKUPAN MANJAK** | **-7.012.008,04** | 0,00 | **-11.521.020,30** |  |  |

**A. PRIHODI I PRIMICI**

U tablici broj 2. dan je pregled ostvarenih prihoda i primitaka Proračuna Grada Velike Gorice za razdoblje od 1.1. do 31.12.2024. u odnosu na godišnji plan i izvršenje za izvještajno razdoblje prethodne godine.

**Tablica br. 2.**

|  |  |  |  |  |  |  |
| --- | --- | --- | --- | --- | --- | --- |
| **REDNI BROJ** | **OPIS** | **Izvršenje**  **2023.** | **Tekući plan 2024.** | **Izvršenje**  **2024.** | **Indeks (5/3\*100)** | **Indeks (5/4\*100)** |
| 1 | 2 | 3 | 4 | 5 | 6 | 7 |
| **1** | **PRIHODI POSLOVANJA** | **87.840.254,20** | **108.332.895,00** | **93.334.686,67** | **106,26%** | **86,16%** |
|  | Prihodi od poreza | 41.581.442,36 | 55.893.570,00 | 46.871.421,83 | 112,72% | 83,86% |
| Pomoći iz inozemstva i od subjekata unutar općeg proračuna | 30.920.755,57 | 32.896.830,00 | 31.149.479,49 | 100,74% | 94,98% |
| Prihodi od imovine | 2.540.630,46 | 3.310.545,00 | 1.753.559,35 | 69,02% | 52,97% |
| Prihodi od upravnih i administrativnih pristojbi, pristojbi po posebnim propisima i naknada | 11.806.863,58 | 15.269.250,00 | 12.470.418,70 | 105,62% | 81,67% |
| Prihodi od prodaje proizvoda i robe te pruženih usluga i prihodi od donacija | 958.499,35 | 950.550,00 | 981.078,38 | 102,36% | 103,21% |
| Kazne, upravne mjere i ostali prihodi | 32.062,88 | 112.150,00 | 108.728,92 | 339,11% | 96,95% |
| **2** | **PRIHODI OD PRODAJE NEFINANCIJSKE IMOVINE** | **260.635,00** | **687.125,00** | **201.169,60** | **77,18%** | **29,28%** |
|  | Prihodi od prodaje neproizvedene dugotrajne imovine | 114.166,76 | 471.605,00 | 100.693,13 | 88,20% | 21,35% |
| Prihodi od prodaje proizvedene dugotrajne imovine | 146.468,24 | 215.520,00 | 100.476,47 | 68,60% | 46,62% |
| **3** | **PRIMICI OD FINANCIJSKE IMOVINE I ZADUŽIVANJA** | **136.000,00** | **4.921.250,00** | **3.877.748,99** | **2.851,29%** | **78,80%** |
|  | Primljeni povrati glavnica danih zajmova i depozita | 4.000,00 | 55.000,00 | 55.521,84 | 1.388,05% | 100,95% |
| Primici od zaduživanja | 132.000,00 | 4.866.250,00 | 3.822.227,15 | 2.895,63% | 78,55% |
| **UKUPNO PRIHODI I PRIMICI** | | **88.236.889,00** | **113.941.270,00** | **97.413.605,26** | **110,40%** | **85,49%** |

U iznosu od 97.413.605,26 eur realizirani su:

* prihodi i primici Grada Velike Gorice u visini od 73.347.950,79 eur.
* prihodi proračunskih korisnika u visini od 24.065.654,47 eur.

U nastavku se daje obrazloženje realizacije prihoda i primitaka iskazanih u Općem dijelu godišnjeg izvršenja proračuna - Računu prihoda i rashoda i Računu financiranja.

## Prihodi poslovanja

***Prihodi poslovanja*** realizirani su u iznosu 93.334.686,67 eur ili 86,16% u odnosu na plan, a u odnosu na izvršenje za izvještajno razdoblje prethodne godine veći su za 6,26%.

Prihode poslovanja čine :

* + prihodi od poreza,
  + pomoći iz inozemstva i od subjekata unutar općeg proračuna,
  + prihodi od imovine,
  + prihodi od upravnih i administrativnih pristojbi, pristojbi po posebnim propisima i naknada,
  + prihodi od prodaje proizvoda i robe te pruženih usluga i prihodi od donacija,
  + kazne, upravne mjere i ostali prihodi.

#### Prihodi od poreza

Prihodi od poreza realizirani su u visini od 46.871.421,83 eur ili 83,86% godišnjeg plana.

Od ukupnih prihoda od poreza ostvareni su :

* *porez i prirez na dohodak* u iznosu 44.627.597,37 eur
* *porezi na imovinu* u iznosu 2.237.320,35 eur
* *porezi na robu i usluge* u iznosu 6.504,11 eur

U odnosu na isto razdoblje prethodne godine porezni prihodi bilježe veće ostvarenje za 5 mil eur ili 12,72%. Ovakvo ostvarenje poreznih prihoda većim dijelom rezultat je rasta zaposlenih i rasta plaća u odnosu na isto razdoblje prethodne godine. Pema podacima FINE Grad Velika Gorica bilježi rast broja zaposlenih , a što je s jedne strane rezultat izgradnje novih poslovnih objekata, a s druge strane rezultat doseljavanja u Grad VG u koji su izgradnjom novih stambenih objekata i druge infrastrukture stvoreni preduvjeti za kvalitetan život.

**Pomoći iz inozemstva i od subjekata unutar općeg proračuna**

Prihodi od pomoći iz inozemstva i od subjekata unutar općeg proračuna realizirani su u iznosu od 31.149.479,49 eur ili 94,98% godišnjeg plana.

Prihodi od Pomoći iz inozemstva i od subjekata unutar općeg proračuna ostvareni su od:

* *pomoći od međunarodnih organizacija te institucija i tijela EU*
* *pomoći proračunu iz drugih proračuna*
* *pomoći od izvanproračunskih korisnika*
* *pomoći izravnanja za decentralizirane funkcije*
* *pomoći proračunskim korisnicima iz proračuna koji im nije nadležan*
* *pomoći temeljem prijenosa EU sredstava.*

*Pomoći od međunarodnih organizacija te institucija i tijela EU* ostvarene su u iznosu od 52.817,25 eur. Uplaćena sredstva se odnose na refundaciju troškova za završeni EU projekt Regreen, i za EU projekt proračunskog korisnika VEGORA.

*Pomoći proračunu iz drugih proračuna* ostvarene su u iznosu 4,7 mil eur.

Iz državnog proračuna uplaćene su tekuće pomoći za financiranje projekta Svako dijete ima pravo na obrazovanje (nacionalni dio sufinanciranja), Školski medni dani 2023 i za elementarne nepogode.

Na ime kapitalnih pomoći iz državnog proračuna nadležni proračun ostvario je sredstva u iznosu 59.756,31 za poboljšanje biciklističke infrastrukture, te 137.245,33 eur za energetsku obnovu zgrade u Šetalištu F.Lučića, 36.587,76 eur za izgradnju Interpretacijskog centra Muzeja Turopolje, 49.552,63 za obnovu Starog grada Lukavca oštećenog u potresu i 287.926,95 za izgradnju VG Poduzetničkog inkubatora.

Od županijskog proračuna ostvarena su sredstva u iznosu 331.657,65 eur za sanaciju štete od potresa u Starom gradu Lukavcu, 2.664.823,85 eur za sanaciju štete od potresa i obnovu zgrada oštećenih potresom – PŠ Dubranec, za rekonstrukciju krovišta DD MO Okuje 12.671,63 eur, za rekonstrukciju kuhinjskog prostora DD u MO Kuče 10.170,52 eur, za opremanje Poduzetničkog inkubatora 110.000,00 eur, za sanaciju štete od potresa u DD MO Kozjača 82.532,59 eur i za rekonstrukciju javne vodovodne mreže 44.000,00 eur. Također od županije je ostvareno 2.700,00 eur prihoda za tekuće pomoći , a ti prihodi se odnose na program kontrole populacije napuštenih pasa.

*Pomoći od izvanproračunskih korisnika* ostvareni su kod nadležnog proračuna od Županijske uprave za ceste na ime naknade za uporabu javnih cesta ostvarene pri registraciji vozila u iznosu od 1.293.762,59 eur te 23.953,07 eur na ime prihoda od godišnje naknade – ostatak.

Prihodi od *pomoći izravnanja za decentralizirane funkcije* ostvareni su u iznosu od 666 tis eur. Prihodi se u cijelosti odnose na tekuće pomoći izravnanja za decentralizirane funkcije školstva (358 tis eur) i kapitalne pomoći izravnanja za decentralizirane funkcije školstva (308 tis eur).

Prihodi od *pomoći proračunskim korisnicima iz proračuna koji im nije nadležan* ostvareni su u iznosu od 21,3 mil eur. Pomoći proračunskim korisnicima iz proračuna koji im nije nadležan prikazuje konsolidirani podatak koji se najvećim dijelom odnosi na prihode osnovnih škola ostvarenih iz državnog proračuna na ime podmirenih rashoda za zaposlene u iznosu od 19.533.233,78 eur, a ostatak od 1.369.891,85 eur ostvarile su osnovne škole za provođenje aktivnosti Školska shema voća i mlijeka (za dio PDV-a izraženog u računima), za sudske presude vezano uz obračun i isplatu razlike plaće djelatnika škola za 2016. i 2017. godinu., za provođenje aktivnosti nabave nastavnog materijala i opreme te ustanove u kulturi i dječji vrtići za financiranje aktivnosti i projekata u proračunu.

Sredstva *Pomoći temeljem prijenosa EU sredstava* iznose 2,8 mil eur.

Sredstva su ostvarena kod nadležnog proračuna u iznosu od 2.405.913,37 eur povučenih za provedbu projekata VG Solarni Grad, izgradnju Interpretacijskog centra Muzeja Turopolje, poboljšanje biciklističke infrastrukture, izgradnju VG Poduzetničkog inkubatora, izgradnju Centra za starije i provedu višegodišnjeg projekta Svako dijete ima pravo na obrazovanje.

U okviru ove skupine osnovne škole ostvarile su prihode u iznosu od 86.055,75 eur za provedbu projekta školske shema voća, povrća i mliječnih proizvoda, za dio koji se odnosi na refundaciju iz EU sredstava.

**Prihodi od imovine**

Prihodi od imovine realizirani su u iznosu 1.753.559,35 eur ili 52,97% od godišnjeg plana.

Prihode od imovine čine:

* *prihodi od financijske imovine* (52.517,13 eur),
* *prihodi od nefinancijske imovine* (1.701.042,22 eur).

Najveći udio u prihodima od imovine ostvaren je od:

* opći prihodi i primici (1,61 mil eur),
* naknade za zadržavanje nezakonito izgrađenih građevina (53 tis eur),
* zakupa poljoprivrednog zemljišta (21 tis eur),
* spomeničke rente (43 tis eur).

#### Prihodi od upravnih i administrativnih pristojbi, pristojbi po posebnim propisima

#### i naknada

Prihodi od upravnih i administrativnih pristojbi, pristojbi po posebnim propisima i naknadama realizirani su u visini od 12.470.418,70 eur ili 81,67% od godišnjeg plana.

Prihodi od *upravnih i administrativnih pristojbi* ostvareni su u iznosu od 227.081,15 eur, a najvećim dijelom se odnose na gradske pristojbe u iznosu od 140 tis eur, prihode od prodaje državnih biljega u iznosu od 10 tis eur, prihode od izdavanja građevinske, odnosno uporabne dozvole 22 tis eur, prihodi od turističke pristojbe u iznosu od 20 tis eur te naknade za taksi dozvole u iznosu od 34 tis eur.

*Prihodi po posebnim propisima* ostvareni su u iznosu od 2.117.719,48 eur. Većim dijelom ove prihode čine prihodi koje proračunski korisnici ostvare od sufinanciranja cijene usluga i isti su realizirani u iznosu od 1,92 mil eur. Ostali prihodi s najvećim udjelom u ostvarenju su naknada za prijekop (8 tis eur), doprinos za šume (125 tis eur), ostali prihodi po posebnim propisima (26 tis eur) vodni doprinos (10 tis eur).

Prihodi od *komunalnog doprinosa i naknada* realizirani su u visini od 10.125.618,07 eur. Prihodi od komunalnog doprinosa bilježe rast u odnosu na prethodno razdoblje sukladno izdanim rješenjima o gradnji.

Prihod od komunalne naknade veći je u odnosu na prethodno razdoblje zbog povećanja broja obveznika te provođenja bolje naplate potraživanja.

### Prihodi od prodaje proizvoda i robe te pruženih usluga i prihodi od donacija

### Prihode od prodaje proizvoda i robe te pruženih usluga i prihodi od donacija su realizirani u iznosu 981.078,38 eur ili 103,21% od godišnjeg plana.

Najveći dio *prihoda od prodaje proizvoda i robe te pruženih usluga* ostvaren je od usluga koje na tržištu obavljaju proračunski korisnici u iznosu 805 tis eur (prodaja publikacija i knjiga, pripreme obroka, najam dvorana, korištenje bazena i slično) te od naknade za uređenje voda (176 tis eur).

*Donacije od pravnih i fizičkih osoba* izvan općeg proračuna ostvarene su u iznosu 153 tis eur i ostvarena sukao ošasna imovina, odnosno temeljem rješenja o nasljeđivanju.

### Kazne, upravne mjere i ostali prihodi

Prihodi od novčanih kazni, upravnih mjera i ostalih prihoda realizirani su u iznosu od 108.728,92 eur. Izvršenje u okviru ovih prihoda najvećim se dijelom odnosi na kazne komunalnih redara te povrate nerealiziranih sredstava natječaja.

***Prihodi od prodaje nefinancijske imovine***

**Prihodi od prodaje nefinancijske imovine** realizirani su u iznosu od 201.169,60 eur, od čega su *prihodi od prodaje neproizvedene dugotrajne imovine* (zemljište) realizirani u iznosu od 100.693,13 eur ili 21,35% od plana, a *prihodi od prodaje proizvedene dugotrajne imovine* (prodaja stanova na kojima postoji stanarsko pravo, prodaje stanova u vlasništvu Grada)u iznosu 100.476,47 eur ili 46,62% od godišnjeg plana.

***Primici od financijske imovine i zaduživanja***

U okviru **primitaka od financijske imovine i zaduživanja** evidentirana su sredstva u visini 3.877.748,99 eur od kojih se 55.521,84 eur odnose na povrat zajmova danih obrtnicima, 3.369.854,34 eur primljeni krediti od kreditnih institucija u javnim sektoru za projekt Modernizacija javne rasvjete i 452.372,81 eur primljeni krediti od tuzemnih kreditnih institucija izvan javnog sektora, a odnosi se na kredit od Erste banke za gradnju cesta.

# B. RASHODI I IZDACI

U tablici broj 3. dan je prikaz izvršenih rashoda i izdataka Proračuna Grada Velike Gorice za razdoblje od 1.1. do 31.12.2024. u odnosu na tekući plan i izvršenje za izvještajno razdoblje prethodne godine.

**Tablica br. 3.**

|  |  |  |  |  |  |  |
| --- | --- | --- | --- | --- | --- | --- |
| **REDNI BROJ** | **OPIS** | **Izvršenje 2023.** | **Tekući plan 2024.** | **Izvršenje 2024.** | **Indeks (5/3\*100)** | **Indeks (5/4\*100)** |
|
| 1 | 2 | 3 | 4 | 5 | 6 | 7 |
| **1.** | **RASHODI POSLOVANJA** | **71.890.976,62** | **83.591.691,00** | **80.136.781,72** | **111,47%** | **95,87%** |
|  | Rashodi za zaposlene | 30.997.230,98 | 40.596.730,00 | 40.430.159,07 | 130,43% | 99,59% |
| Materijalni rashodi | 33.390.282,88 | 33.727.946,00 | 30.716.979,89 | 91,99% | 91,07% |
| Financijski rashodi | 356.876,21 | 506.285,00 | 501.746,74 | 140,59% | 99,10% |
| Subvencije | 959.550,07 | 1.756.935,00 | 1.729.913,69 | 180,28% | 98,46% |
| Pomoći dane u inozemstvo i unutar općeg proračuna | 234.862,98 | 247.240,00 | 224.524,71 | 95,60% | 90,81% |
| Naknade građanima i kućanstvima na temelju osiguranja i druge naknade | 2.301.405,94 | 2.499.005,00 | 2.379.791,09 | 103,41% | 95,23% |
| Ostali rashodi | 3.650.767,56 | 4.257.550,00 | 4.153.666,53 | 113,78% | 97,56% |
| **2.** | **RASHODI ZA NABAVU NEFINANCIJSKE IMOVINE** | **12.927.798,16** | **21.870.334,00** | **18.403.429,66** | **142,36%** | **84,15%** |
|  | Rashodi za nabavu neproizvedene dugotrajne imovine | 197.584,08 | 563.710,00 | 522.960,45 | 264,68% | 92,77% |
| Rashodi za nabavu proizvedene dugotrajne imovine | 10.319.485,58 | 14.710.180,00 | 11.887.978,17 | 115,20% | 80,81% |
| Rashodi za dodatna ulaganja na nefinancijskoj imovini | 2.410.728,50 | 6.596.444,00 | 5.992.491,04 | 248,58% | 90,84% |
| **3.** | **IZDACI ZA FINANCIJSKU IMOVINU I OTPLATE ZAJMOVA** | **3.790.520,44** | **3.382.500,00** | **3.382.406,14** | **89,23%** | **100,00%** |
|  | Izdaci za otplatu glavnice primljenih kredita i zajmova | 3.790.520,44 | 3.382.500,00 | 3.382.406,14 | 89,23% | 100,00% |
| **UKUPNO RASHODI I IZDACI** | | **88.609.295,22** | **108.844.525,00** | **101.922.617,52** | **115,02%** | **78,80%** |

Iz navedene tablice vidljivo je da su u 2024. godini ostvareni rashodi i izdaci u visini 101.922.617,52 eur ili 78,80% godišnjeg plana.

U iznosu od 101.922.617,52 eur realizirani su:

* rashodi i izdaci Grada Velike Gorice u visini od 54.057.721,77 eur ili 90,83% godišnjeg plana (udio 53,04% ukupnih rashoda i izdataka proračuna) i
* rashodi proračunskih korisnika u visini 47.864.895,75 eur ili 97,06% godišnjeg plana (udio 46,96% ukupnih rashoda i izdataka proračuna), pri čemu rashodi financirani iz gradskog proračuna (izvor opći prihodi i primici) iznose 23.600.704,64 eur, a rashodi financirani iz ostalih izvora 24.264.191,11 eur.

U nastavku se daje obrazloženje realizacije rashoda i izdataka iskazanih u Općem dijelu godišnjeg izvršenja proračuna - Računu prihoda i rashoda i Računu financiranja.

***Rashodi poslovanja***

***Rashodi poslovanja*** realizirani su u iznosu 80.136.781,72 eur ili 95,87% u odnosu na plan, a u odnosu na izvršenje za izvještajno razdoblje prethodne godine veći su za 11,47%.

Rashode poslovanja čine:

* + *rashodi za zaposlene*
  + *materijalni rashodi*
  + *financijski rashodi*
  + *subvencije*
  + *pomoći dane u inozemstvo i unutar općeg proračuna*
  + *naknade građanima i kućanstvima na temelju osiguranja i druge naknade*
  + *ostali rashodi*

**Rashodi za zaposlene**

Rashodi za zaposlene realizirani su u iznosu od 40.430.159,07 eur ili 99,59% od godišnjeg plana.

Rashodi za zaposlene obuhvaćaju plaće, doprinose na plaće i ostale rashode za zaposlene djelatnika gradske uprave i proračunskih korisnika, te rashode za zaposlene koji se odnose na učitelje i pomoćnike u nastavi u osnovnim školama, koji provode programe širih javnih potreba u osnovnom školstvu (program produženog boravka, rad s učenicima s teškoćama).

U odnosu na isto izvještajno razdoblje ovi su rashodi veći za 30,43 %, a najvećim dijelom rast je zabilježen kod ustanova u školstvu zbog korekcija plaća i ostalih materijalnih prava, a drugim dijelom zbog rasta osnovice za obračun plaće u gradskoj upravi i kod proračunskih korisnika sukladno sklopljenim kolektivnim ugovorima, te zbog proširenih kapaciteta i potrebnih zapošljavanja u predškolskim ustanovama .

Rashodi za zaposlene za djelatnike Gradske uprave izvršeni su u iznosu od 3.869.949,14 eur ili 97,99% od plana.

Za proračunske korisnike, koji većim dijelom primaju plaću iz Proračuna Grada Velike Gorice, rashodi za zaposlene izvršeni su u iznosu 16.349.564,14 eur ili 98,52% od plana i odnose se na djelatnike dječjih vrtića, ustanova kulture, Javne vatrogasne postrojbe, Razvojne agencije Grada Velike Gorice, Centra za djecu i mlade, Ustanove za upravljanje športsko rekreacijskim centrom i na plaće djelatnika u produženom boravku te pomoćnike u nastavi osnovnih škola. Rashodi za zaposlene u osnovnim školama koji primaju plaću od Ministarstva znanosti i obrazovanja, izvršeni su u iznosu 18.862.542,14 eur ili 101,15% od plana.

*Plaće(Bruto)* ostvarene su u ukupnom iznosu od 33.384.771,34 eur, *doprinosi na plaće* u iznosu 5.318.873,82 eur i *ostali rashodi za zaposlene* (otpremnine, jubilarne nagrade i druge naknade po kolektivnom ugovoru) u iznosu od 1.726.513,91 eur .

**Materijalni rashodi**

Materijalni rashodi izvršeni su u iznosu od 30.716.979,89 eur ili 91,07% od planiranog iznosa, a odnose se na rashode za redovno poslovanje i rashode za izvršavanje programskih aktivnosti Gradske uprave i proračunskih korisnika.

Materijalne rashode čine:

* naknade troškova zaposlenima
* rashodi za materijal i energiju
* rashodi za usluge
* naknade troškova osobama izvan radnog odnosa
* ostali nespomenuti rashodi poslovanja

*Naknade troškova zaposlenima* ostvarene su u iznosu od 1.406.781,38 eur. Od toga je za službena putovanja utrošeno 172.353,22 eur, za naknade za prijevoz 936.612,60 eur i za stručno usavršavanje djelatnika 51.437,91 eur, dok su ostale naknade troškova zaposlenima 246.377,62 eur.

*Rashodi za materijal i energiju* izvršeni su u iznosu od 5.054.198,05 eur. Manja realizacija za 22,3 % u odnosu na prethodno razdoblje jer je prethodnu godinu obilježilo veliko povećanje cijena energenata, a u ovoj godini se cijena stabilizairala.

*Rashodi za usluge* izvršeni su u iznosu 23.069.561,15 eur, a odnose se na:

* usluge telefona, pošte i prijevoza 8 mil eur (najveći dio za usluge javnog prijevoza prema ZET d.o.o. ),
* usluge tekućeg i investicijskog održavanja u iznosu od 9,7 mil eur (za održavanje zelenih površina, nerazvrstanih cesta, javne rasvjete, održavanje objekata ustanova odgoja i školstva, održavanje poslovnih i stambenih prostora i drugo),
* Službena, radna i zaštitna odjeća i obuća u iznosu od 84 tis eur
* zakupnine i najamnine 532 tis eur,
* komunalne usluge 597 tis eur,
* ostale usluge vezano za redovno poslovanje i izvršavanje programskih aktivnosti u iznosu od 1,9 mil eur (najveći dio za usluge Porezne uprave za naplatu poreza na dohodak i gradskih poreza, GSG d.o.o. za usluge naplate komunalne naknade, spomeničke rente, naknade za uređenje voda, te sufinanciranje privatnih dječjih vrtića),
* rashodi za usluge promidžbe i informiranja izvršeni u iznosu 520 tis eur,
* računalne usluge u iznosu 343 tis eur,
* zdravstvene i veterinarske usluge utrošeno je 209 tis eur.

*Naknade troškova osobama izvan radnog odnosa* izvršeni su u iznosu od 1.432,50 eur i odnose se na troškove dnevnica za službeni put u zemlji zastupnika srpske nacionalne manjine.

*Ostali nespomenuti rashodi poslovanja* izvršeni su u iznosu od 1.185.006,81 eur. Najveći dio ovih rashoda odnosi se na naknade za rad predstavničkih tijela i izvršnih tijela, povjerenstava i sl. u iznosu od 239 tis eur, premije osiguranja 177 tis eur pristojbe i naknade 144 tis eur, troškove reprezentacije 240 tis eur, članarine 54 tis eur, troškovi sudskih postupaka 29 tis eur te ostale nespomenute rashode u iznosu od 299 tis eur.

**Financijski rashodi**

Financijski rashodi izvršeni su u iznosu od 501.746,74 eur ili 99,10% od planiranog iznosa.

Rashodi za *kamate za primljene kredite i zajmove* u iznosu od 425.178,58 eur čine redovne kamate kredita u otplati, interkalarne kamate kredita koji je u povlačenju te kamate za kratkoročni kredit, a o*stale financijske rashode* u iznosu od 76.568,16 eur najvećim dijelom čine rashodi bankarskih usluga i usluga platnog prometa, zatezne kamate iz poslovnih odnosa, te kod osnovnih škola kao zatezne kamate za poreze i doprinose koje su isplaćivane prilikom obračuna i isplate plaće zaposlenicima škola prema sudskim presudama.

**Subvencije**

Subvencije su izvršene u iznosu od 1.729.913,69 eur ili 98,46% od planiranog iznosa, a odnose se na sufinanciranje programa predškolskog odgoja za djecu u privatnim dječjim vrtićima.

**Pomoći dane u inozemstvo i unutar općeg proračuna**

Pomoći dane u inozemstvo i unutar općeg proračuna izvršene su u iznosu od 224.524,71 eur ili 90,81% od planiranog iznosa.

*Tekuće pomoći inozemnim vladama* su izvršene u iznosu od 13.180,99 eur, a odnose se na prijenos sredstava inozemnom partneru u sklopu projekta VG Solarni grad – Odbrojavanje.

*Tekuće pomoći proračunskim korisnicima drugih proračuna* izvršene su u iznosu 230 tis eur, a najvećim dijelom odnose se na sredstva isplaćena ustanovama za programe javnih potreba u socijalnoj skrbi i zdravstvu Grada V. Gorice (Centar za odgoj i obrazovanje VG, Zavod za hitnu medicinu Zagrebačke županije, Dom zdravlja Zagrebačke županije), na sredstva za aktivnosti Zavoda za znanstveni i istraživački rad HAZU-a u iznosu,te sredstva za sufinanciranje programa predškolskog odgoja za djecu koja pohađaju vrtiće Grada Zagreba.

**Naknade građanima i kućanstvima na temelju osiguranja i druge naknade**

*Ostale naknade građanima i kućanstvima iz proračuna* izvršene su u ukupnom iznosu od 2.379.791,09 eur ili 95,23% od godišnjeg plana.

Naknade građanima i kućanstvima u novcu izvršene su u iznosu 1.436.554,41 eur, a najvećim dijelom odnose se na naknade koje se isplaćuju za novorođenu djecu, uskrsnice i božićnice umirovljenicima, stipendije (učeničke, studentske, za deficitarna zanimanja), te subvencioniranje građanima dijela troška prijevoza pitke vodi i odvoza fekalne kanalizacije u iznosu. Preostali dio sredstava odnosi se na programe sadržane u Programu javnih potreba u socijalnoj skrbi i zdravstvu koje provode nositelji: Centar za socijalnu skrb, Centar za odgoj i obrazovanje VG, Gradsko društvo Crvenog križa VG, Udruge koje se bave socijalno-humanitarnom djelatnošću te Upravni odjel za društvene djelatnosti. Ovim sredstvima subvencioniraju se i troškovi hrane za pse pomagače, troškovi grobnog mjesta umrlih HRVI-a iz Domovinskog rata i umrlih hrvatskih branitelja iz Domovinskog rata, te dodjeljuje pomoć djeci poginulih branitelja i pomoć obiteljima s više djece.

Naknade građanima i kućanstvima u naravi izvršene su u iznosu 943.236,68 eur, a odnose se na sredstva utrošena za programe Crvenog križa, troškove prijevoza invalidnih osoba, te troškove stanovanja za samce ili obitelji koje se nalaze u nepovoljnoj socio-ekonomskoj i zdravstvenoj situaciji.

**Ostali rashodi**

Ostali rashodi izvršeni su u iznosu od 4.153.666,53 eur ili 97,56% od godišnjeg plana.

*Tekuće donacije* iznose 3.621.222,93 eur, a izvršene su za potrebe programa javnih potreba u kulturi, javnih potreba u sportu i tehničkoj kulturi, za Vatrogasnu zajednicu Grada Velike Gorice, rashode za zdravstvene programe i programe u socijalnoj skrbi, za programe odgoja i obrazovanja, sredstva za provođenje aktivnosti zaštite okoliša, programe vjerskih zajednica, sredstva za političke stranke i drugo.

*Kapitalne pomoći* doznačene su trgovačkim društvima u vlasništvu Grada i iznose 466.498,24 eur :

* Trgovačkom društvu VG Komunalac d.o.o. za nabavu kosilice sa sakupljačem trave
* a VG Vodooprskbi d.o.o. za financiranje troškova sanacije prometnica za potrebe EU projekta VG aglomeracija i gradnje komunalnih vodnih građevina javne vodoopskrbe i odvodnje.

***Rashodi za nabavu nefinancijske imovine***

***Rashodi za nabavu nefinancijske imovine*** izvršeni su u iznosu od 18.403.429,66 eur što je 84,15% od godišnjeg plana.

Rashode za nabavu nefinancijske imovine čine:

* *Rashodi za nabavu neproizvedene dugotrajne imovine*
* *Rashodi za nabavu proizvedene dugotrajne imovine*
* *Rashodi za dodatna ulaganja na nefinancijskoj imovini*

**Rashodi za nabavu neproizvedene dugotrajne imovine**

Rashodi za nabavu neproizvedene dugotrajne imovineizvršeni su u iznosu od 522.960,45 eur i odnose se na rashode za otkup *zemljišta.*

**Rashodi za nabavu proizvedene dugotrajne imovine**

Za rashode za nabavu proizvedene dugotrajne imovine utrošeno je 11.887.978,17 eur ili 80,81% od godišnjeg plana.

Rashodi za *građevinske objekte* realizirani su u iznosu 9.923.799,14 eur. Ostvarena je realizacija veća u odnosu na prethodno razdoblja zbog većih ulaganja u izgradnju cesta.

Rashodi za *postrojenja i opremu* izvršeni su u iznosu od 1.506.133,22 eur. Od toga, na uredski namještaj i opremu odnosi se 356 tis eur, komunikacijsku opremu 43 tis eur, opremu za održavanje i zaštitu 183 tis eur, za instrumente, uređaje i strojeve 1 tis eur, za sportsku i glazbenu opremu 17 tis eur, te uređaje, strojeve i opremu za ostale namjene 903 tis eur.

Rashodi za *knjige, umjetnička djela i ostale izložbene vrijednosti* izvršeni su u iznosu od 273.891,73 eur. Sredstva se odnose na knjige za potrebe školskih knjižnica, te knjiga za potrebe Gradske knjižnice.

**Rashodi za dodatna ulaganja na nefinancijskoj imovini**

Rashodi za dodatna ulaganja na nefinancijskoj imovini izvršeni su u iznosu od 5.992.491,04 eur, što je 90,84% u odnosu na plan.

Ulaganja su najvećim dijelom izvršena na projektu modernizacija javne rasvjete u iznosu od 4,2 mil eur.

Ostatak realiziranog iznosa odnosi se na proračunske korisnike, odnosno osnovne škole koje su namjenski uložila sredstva za kapitalna ulaganja dobivena kroz decentralizirane funkcije te dodatno ulaganje na građevinskom objektu Ustanove za upravljanje športsko rekreacijskim centrom.

***Izdaci za financijsku imovinu i otplate zajmova***

***Izdaci za financijsku imovinu i otplate zajmova*** 3.382.406,14 eur i odnose se na otplatu glavnice dugoročnih kreditnih zaduženja, a koji su korišteni za financiranje kapitalnih projekata i koja su u otplati kroz sedmogodišnje razdoblje

* izgradnju dječjeg vrtića u V. Gorici, gradskog bazena, oproštajne građevine groblja Kušanec (OTP banka d.d.)
* izgradnju gradskog groblja, gradskog bazena, objekta stara općina, Spomen doma 153. brigade, rasvjete na gradskom stadionu te energetska obnova DV Ciciban (Erste&Steiermarkische bank d.d.)
* energetsku obnovu osnovnih škola Vukovina i Nikola Hribar (Erste&Steiermarkische bank d.d.),
* za kapitalne projekte- gradsko groblje, ulica A.K.Miošića, prometna infrastruktura, parkiralište u Pucekovićevoj ulici, pump track staza, gradski bazen, dječji vrtić Selnica s prostorima društvene namjene, objekt- Stara općina, dodatna ulaganja D.D. Mala Buna, tehnička zaštita javnih površina- video nadzor (Erste&Steiermarkische bank d.d.),
* za kapitalne projekta - nadogradnja dječjeg vrtića Žirek-Koprivnička ulica, uređenje prometne infrastrukture (Aglomeracija-saniranje prometnica) (HPB banka),

te kratkoročnog zajma iz državnog proračuna zbog namirenja nedostajućih sredstava potrebnih za povrat poreza i prireza izvršenog u 2022. godini, te zajma iz državnog proračuna za sanaciju šteta od potresa.

Stanje novčanih sredstava predstavlja stanje novca i Grada i proračunskih korisnika jer se poslovanje odvija preko jedinstvenog žiro računa riznice i ono na početku razdoblja iznosi 1.087.574,09 eur, a na kraju izvještajnog razdoblja iznosi 394.716,65 eur.

**C. OBRAZLOŽENJE POSEBNOG DIJELA**

U nastavku dajemo obrazloženje koje opisuje izvršenje programa, odnosno aktivnosti/projekta unutar programa za izvještajno razdoblje po pojedinom upravnom tijelu.

**Razdjel 001 – SLUŽBA GRADSKE UPRAVE**

Služba gradske uprave nadležna je za obavljanje stručnih, protokolarnih i savjetodavnih poslova iz djelokruga gradonačelnika i njegovog zamjenika. Nadalje, u okviru ove Službe obavljaju se poslovi javne nabave, poslovi upravljanja gradskom imovinom, pravni, kadrovski, administrativni, opći, tehnički te pomoćni poslovi za potrebe svih službi i upravnih odjela Grada. Također se obavljaju poslovi u svezi provedbe izbora i Civilne zaštite.

Planirani ukupni godišnji rashodi iskazani unutar programa Razdjela 001 u godišnjem izvještajnom razdoblju ostvareni su u skladu s planiranom dinamikom realizacije proračuna, odnosno u ukupnom indeksu 95,95 % od godišnjeg plana.

Program **Javna uprava i administracija** realizira se putem Aktivnosti:

-*Administrativno,tehničko i stručno osoblje, - Prava dužnosnika, - Ostali rashodi i naknade troškova zaposlenima,*

*- Obavljanje redovne djelatnosti gradske uprave.*

U okviru ovog programa planirana su proračunska sredstava koja su neophodna za neometano djelovanje Grada Velika Gorica kao nositelja gradske uprave sukladno Zakonu o lokalnoj i područnoj (regionalnoj) samoupravi, a odnose se na:

- ostale naknade troškova zaposlenima,

- naknade za prijevoz dolazak na posao i odlazak s posla

- prethodni, periodični i sistematski liječnički pregledi,

- naknade za rad zamjenika gradonačelnika koji dužnost obnaša volonterski, članovima povjerenstava i kolegija gradonačelnika

- stipendije i školarine za zaposlene

- nabavu materijala i energiju (gorivo, lož ulje, električna energija),

- rashodi za usluge (telekomunikacijske usluge, intelektualne usluge, zakupnine i najamnine za opremu),

- ostali nespomenuti rashodi poslovanja koje čine između ostalog troškovi premija osiguranja, protokola, sudske pristojbe),

- nabava nefinancijske imovine, odnosno postrojenja i opreme te ulaganja u računalne programe. Program je realiziran u ukupnom indeksu od 97,57%.

Unutar aktivnosti - *Administrativno, tehničko i stručno osoblje* rashodi su izvršeni prema planu proračuna, bruto plaće, doprinosi na plaće, naknade troškova zaposlenima i ostali rashodi za zaposlene u ukupnom indeksu od 95,91%.

Unutar aktivnosti - *Prava dužnosnika koji dužnost obnašaju profesionalno*izvršeni su rashodi prema planu proračuna bruto plaće, doprinosi na plaće, u ukupnom indeksu od 94,02% .

Unutar aktivnosti − *Ostali rashodi i naknade troškova zaposlenima* izvršeni su rashodi prema planu proračuna - naknade troškova zaposlenima (putni troškovi, troškovi prijevoza, troškovi smještaja, stipendije i školarine za zaposlene), rashodi za usluge (naknade za rad zamjenika gradonačelnika koji dužnost obavljaju volonterski članovima povjerenstava i kolegija gradonačelnika) i ostali nespomenuti rashodi poslovanja koje čine (stipendije i školarine za zaposlene) u ukupnom indeksu od 94,16%.

U okviru materijalnih rashoda djelatnika gradske uprave zabilježena je veća realizacija naknade troškova za prijevoz.

Zabilježena je veća realizacija ostalih naknada troškova zaposlenima i to Naknade za troškove prehrane, naknade za prigodne nagrade – uskrsnice, božićnica, dar djetetu do 15 godina, nagrade za radne rezultate i druge oblike dodatnog nagrađivanja.

Aktivnost − *Obavljanje redovne djelatnosti gradske uprave* u okviru koje se provode redovne djelatnosti gradske uprave – rashodi za materijal i energiju (električna energija, lož ulje i gorivo), rashodi za usluge (zdravstvene, veterinarske, telekomunikacijske, intelektualne, zakupnine, najamnine za opremu), ostali nespomenuti rashodi poslovanja (premije osiguranja, reprezentacija, članarine, pristojbe, troškovi sudskih postupaka), nabava nefinancijske imovine, odnosno postrojenja i opreme te ulaganja u računalne programe, realizirana je u ukupnom indeksu od 99,99 % od planiranog godišnjeg iznosa.

Program – **Programi lokalne samouprave** realizira se kroz aktivnosti i to:

*•* Sredstva proračunske zalihe

• Informiranje, promidžba i manifestacije

• Organiziranje i provođenje zaštite i spašavanja

• Izbori

• Potpore udrugama za provođenje programa od općeg dobra

U okviru ovog programa planirana su proračunska sredstava koja su neophodna za neometano djelovanje Grada Velika Gorica kao nositelja lokalne samouprave sukladno Zakonu o lokalnoj i područnoj (regionalnoj) samoupravi, a odnose se na:

• osiguranje proračunske zalihe

• troškovi za potrebe informiranja građana (elektronički mediji, video produkcija, promotivni tiskani materijali za potrebe informiranja građana)

• troškovi za potrebe organizacije gradskih aktivnosti

• potpore u vidu javnih poziva u civilnom sektoru

• troškovi za potrebe podrške manifestacijama od interesa za Grad

• troškovi tekućeg održavanja postrojenja i opreme skloništa

• usluge ispitivanja i servisiranja tehničke ispravnosti skloništa

• sufinanciranje Gorske službe za Zaštitu i spašavanje

• troškovi opremanja Stožera zaštite i spašavanja, osposobljavanja i opremanja postrojbi Civilne zaštite

• ažuriranje planova zaštite i spašavanja,

• aktivnost Izbori,

*• aktivnost* Potpore udrugama za provođenje programa od općeg dobra.

Aktivnost − *Informiranje, promidžba i manifestacije***,** troškovi za potrebe informiranja građana (elektronički mediji, video produkcija, promotivni tiskani materijali za potrebe informiranja građana), troškovi za potrebe organizacije gradskih aktivnosti, potpore u vidu javnih poziva u civilnom sektoru te troškovi za potrebe podrške manifestacijama od interesa za Grad. Zabilježena je veća realizacija materijalnih rashoda za zakupnine i najamnine te za ostale usluge, (obljepljivanje autobusa reklamnim i propagandnim sadržajem od interesa za Grad Veliku Goricu), aktivnost realizirana je 100,00%, sukladno planiranoj dinamici realizacije Proračuna.

Aktivnost − *Organiziranje i provođenje zaštite i spašavanja*u okviru koje se provodi redovno održavanje postrojenja i opreme skloništa, ispitivanje i servisiranje tehničke ispravnosti skloništa, sufinanciranje Gorske službe za zaštitu i spašavanje, opremanje Stožera zaštite i spašavanja, osposobljavanje i opremanje postrojbi Civilne zaštite, ažuriranje planova zaštite i spašavanja, realizirana je u ukupnom indeksu 99,40%.

Po pitanju realizacije **Aktivnost izbori***, -* izvršeni su rashodi prema planu proračuna.Sredstvima su plaćene naknade za rad predstavničkih i izvršnih tijela, povjerenstava za provođenje izbora, za troškove izbornog materijala, za troškove izborne promidžbe. Iz proračuna Grada Zagreba dostavljena je naknada **od 60.977,36** EUR kojim su pokriveni troškovi predstavničkih i izvršnih tijela, te povjerenstava za provođenje izbora. Ta je aktivnost realizirana u ukupnom indeksu 100,00%.

*Aktivnost* - potpore udrugama za provođenje programa od općeg dobra (projekt pomoć djeci s teškoćama u razvoju), troškovi za potrebe organizacije gradskih aktivnosti (turnir KUP HVIDRA, sportski susreti mladih, potpore u vidu javnih poziva u civilnom sektoru te troškovi za potrebe podrške manifestacijama od interesa za Grad. Ta je aktivnost realizirana u ukupnom indeksu 100,00%.

Program **Upravljanje gradskom imovinom** realizira se putem Aktivnosti

• Aktivnost – *Stanovi i poslovni prostori u vlasništvu Grada*

• Aktivnost – *Ostale aktivnosti u vezi s upravljanjem imovinom,*

• Kapitalni projekt - *Ulaganja u dugotrajnu imovinu*

• Aktivnost – ošasna imovina

U okviru ovog programa planirana su sredstva za financiranje rashoda vezanih uz održavanje gradske imovine (režijski troškovi, naplata potraživanja i sl.), kontrolu i skrb o stanovima i poslovnim prostorima u najmu/zakupu te ulaganja u dugotrajnu imovinu, naročito povećanje vrijednosti stečene imovine (građevinski radovi) te kupnju nove imovine (zemljišta odnosno namjenska sredstva za kupnju stanova). Predviđene aktivnosti su realizirane prema planiranoj vrijednosti i planiranoj dinamici realizacije proračuna u ukupnom indeksu od 89,11%.

Aktivnost − *Stanovi i poslovni prostori u vlasništvu Grada* realizirana je 94,41% u odnosu na godišnji plan, a odnosi se na obvezu Grada kao vlasnika stanova i poslovnih prostora da pored redovnih režijskih troškova za svoju imovinu, istu i održava. Redoviti troškovi realizirani su sukladno planiranom, a troškovi održavanja sukladno ukazanoj potrebi.

Aktivnost – *Ostale aktivnosti u vezi s upravljanjem imovinom* realizirana je 78,23% u odnosu na godišnji plan. Radi se o aktivnosti za usluge tekućeg i investicijskog održavanja imovine i aktivnosti koja se ostvaruje sukladno realizaciji na prihodovnoj strani proračuna.

Kapitalni projekt − *Ulaganja u dugotrajnu imovinu* realiziran je 79,16% u odnosu na godišnji plan. Radi se o aktivnosti koja se ostvaruje sukladno realizaciji na prihodovnoj strani proračuna.

**Razdjel 002 - SLUŽBA GRADSKOG VIJEĆA**

Planirani ukupni godišnji rashodi iskazani unutar Programa i aktivnosti Razdjela 02 iznosili su 182.500,00 eur, a ostvareni su u iznosu od 155.438,90 eur, odnosno 85,17 % od godišnjeg plana.

Najveći dio planiranih rashoda ostvaren je u skladu s planom, dok je određeni dio rashoda, zbog svoje specifične namjene, izvršen sukladno potrebama i mogućnostima.

**Razdjel 003 - SLUŽBA MJESNE SAMOUPRAVE**

Planirani ukupni godišnji rashodi unutar programa i aktivnosti Razdjela 003 iznosili su u 2024. godini 3.624.000,00 eur, a ostvareni su u iznosu 3.113.955,97 eur, odnosno 85,93 %.

U programu djelovanje i unapređenje mjesne samouprave, a kroz aktivnost Male komunalne akcije utrošeno je 2.341.504,88 eur, ili 82,18**%** od planiranog.

Kroz aktivnosti male komunalne akcije izvršeni su radovi na redovnom i investicijskom održavanju društvenih, vatrogasnih i sportskih domova, te održavanju opreme (klima uređaja, kosilica, elektroinstalacija, sustava centralnog grijanja, opreme na kombiniranim sportskim igralištima), a od značajnijih zahvata izdvojili bi:

U MO Vukovina izvršeni su radovi na unutarnjem uređenju društvenog doma, radovi na sanaciji kuhinje i prostora ispred ulaza u društveni dom, te je izvršena sanacija travnjaka na nogometnom igralištu.

U GČ Kurilovec izrađena je građevina za postavu kontejnera na ŠRC Udarnik, te je izvršena sanacija terena s umjetnom travom na ŠRC Udarnik. Projektira se novo vatrogasno spremište, u tijeku je izgradnja rasvjete nogometnog igrališta na ŠRC Udarnik.

U MO Gradići izrađena je građevina za postavu kontejnera u ulici Matije Gupca, te je izgrađena ograda na nogometnom igralištu, u tijeku je izgradnja zgrade javne i društvene namjene, 2.b skupine, Dječji vrtić i Dobrovoljno vatrogasno društvo.

U MO Kuče izgrađena je interna fekalna kanalizacija zgrade društvenog doma, te su izvršeni građevinski radovi na rekonstrukciji kuhinje u društvenom domu, u tijeku je nabava i ugradnja opreme za kuhinju u društvenom domu.

U MO Šćitarjevo izvršena je rekonstrukcija ograde oko dječjeg igrališta u Obrezini.

U GČ Braća Radić izgrađeno je ´street workout´ vježbalište u ul. Slavka Kolara.

U MO Kozjača izvedena je potporna konstrukcija i obnova zgrade društvenog doma.

U MO Bapče izvršeni su radovi na unutarnjem uređenju društvenog doma.

U MO Čička Poljana izrađena je projektna dokumentacija za izgradnju novog vatrogasnog doma, te je u tijeku ishođenje građevinske dozvole.

U MO Donje Podotočje izvršeni su radovi na rekonstrukciji elektroinstalacije u društvenom domu, te su izvršeni su građevinski radovi na društvenom domu (izrada fasade).

U MO Lazina izvršeni su radovi na sanaciji vatrogasne garaže, izrađena je PVC stolarija na društvenom domu, te je izgrađeno igrališta za mali nogomet.

U MO Mraclin izvršeni su radovi na rekonstrukciji sanitarnog čvora u vatrogasnom domu, izrađena je nova rasvjeta na kombiniranom igralištu, te su izvršeni radovi na izgradnji nogometnog igrališta s umjetnom travom.

U MO Rakitovec uređen je dio fasade na društvenom domu.

U MO Sop Bukevski izrađen je novi sanitarni čvor u objektu mjesnog odbora.

U MO Novo Čiče u tijeku su radovi na izgradnji vatrogasnog doma, te je izrađena rasvjeta na nogometnom igralištu.

U GČ Kurilovec projektira se novo vatrogasno spremište.

U MO Buševec-N. Selo u tijeku se građevinski radovi na izgradnji novog vatrogasnog doma.

U GČ Rakarje izrađen je i postavljen šank u društvenom domu, s potrebnom opremom.

U MO Dubranec izvršeni su građevinski radovi na društvenom domu (unutarnje uređenje).

U MO Gornje Podotočje izvršeni su građevinski radovi na društvenom domu (izrada fasade).

U MO Jagodno izgrađena je ograda uz kanal.

U MO Okuje izvršena je sanacija krovišta na društvenom domu, te je izrađena građevina za postavu kontejnera i izvršeni su građevinski radovi u maloj sali društvenog doma (unutarnje uređenje).

U MO Velika Buna izrađena je prilazna cesta i prostor za parkiranje uz zgradu DVD-a, izvršeni su stolarski radovi u sportskom domu u Maloj Buni.

U MO Donja Lomnica izrađeno je krovište na vatrogasnom domu, te su izvršeni građevinski radovi u pomoćnoj prostoriji društvenog doma.

U MO Cerovski vrh izrađena je PVC stolarija na društvenom domu.

U MO Ribnica izrađena je građevina za postavu kontejnera, te je izgrađeno košarkaško igralište.

U MO Velika Mlaka izvršeni su građevinski i obrtnički radovi na objektu “Čardak” (unutarnje uređenje).

U MO Markuševec izrađena je i postavljena građevinska stolarija na društvenom domu.

U MO Mičevec izvršeni su građevinski radovi na izgradnji potkrovlja na vatrogasnom domu, te su izvršeni instalaterski radovi na nogometnom igralištu.

U MO Šiljakovina Izgrađen je sanitarni čvor u starom društvenom domu.

U MO Staro Čiče izgrađeno je košarkaško igralište.

U MO Turopolje izgrađena je ograda na nogometnom igralištu.

U GČ Miljenko Granić postavljene su sprave za vanjsko vježbanje.

U GČ Hrvatski velikani izrađeni su stupovi nosača zaštitne mreže na igralištu za odbojku na pijesku.

U MO Mičevec nabavljena je nova kosilica i izrađen video nadzor.

U GČ Kurilovec, nabavljeno je računalo i klima uređaj.

U MO Vukovina nabavljena je oprema za kuhinju.

U MO Cerovski vrh nabavljen je klima uređaj.

U MO Lukavec nabavljen je hladnjak.

U MO Mraclin, nabavljeni su konferencijski stol i stolci.

U MO Selnica nabavljena je traktorska kosilica.

U MO Sop Bukevski izrađena je kuhinja.

U MO Staro Čiče nabavljen je i postavljen video nadzor.

U MO Šćitarjevo nabavljeni su klima uređaji i postavljen video nadzor.

U MO Šiljakovina nabavljena je garnitura za sjedenje.

U MO Velika Buna nabavljen je čistač šikare i kosilica.

Razlog za nešto nižu razinu realizacije proračunskih sredstava (82,18 %), je u činjenici da su se postupci nabave za kapitalne objekte u MO Buševec-N. Selo i MO Gradići odužili, te se s radovima krenulo kasnije od planiranog.

U programu djelovanje i unapređenje mjesne samouprave, a kroz aktivnost Programske aktivnosti jedinica mjesne samouprave utrošeno je **323.767,47** eur, ili **99,34%** od planiranog.

U sklopu programskih aktivnosti jedinica mjesne samouprave, obavljeni su radovi i nabavljena oprema u mjesnim odborima i gradskim četvrtima, a sve prema odlukama samih vijeća mjesnih odbora i gradskih četvrti.

Ciljevi izvedbe programa bili su povećanje kvalitete uvjeta rada GČ i MO i njihovih građana kao i udruga koje u njima djeluju, te osiguranje uvjeta za rekreativno bavljenje sportom u GČ i MO i ti su ciljevi realizacijom ovih programa ostvareni.

**Razdjel 004 – SLUŽBA ZA FINANCIJE**

Planirani ukupni godišnji rashodi iskazani unutar programa Razdjela 004 za 2024. godinu iznose 5.381.985,00 eur, a izvršeni su u iznosu od 5.382.853,77 eur odnosno 100,02% godišnjeg plana.

U programu – **Javna uprava i administracija** koji se provodi kroz aktivnost – *Administrativno, tehničko i stručno osoblje* izvršeni su rashodi (bruto plaće, doprinosi na plaće, službena putovanja i stručno usavršavanje, literatura) u opsegu i dinamici predviđeni godišnjim planom.

U programu - **Financijski i fiskalni poslovi** koji se provodi kroz aktivnost – *Otplata kredita* izvršeni su rashodi u iznosu od 3.807.584,72 eur odnosno 100,00% od godišnjeg plana. Navedeni rashodi/izdaci odnose se na podmirenje redovne kamate, interkalarne kamate i glavnice dugoročnih kredita kojima je financirana izgradnja kapitalnih projekata:

* izgradnja dječjeg vrtića u V. Gorici, gradskog bazena, oproštajne građevine groblja Kušanec (OTP banka d.d.)
* izgradnja gradskog groblja, gradskog bazena, Spomen doma 153. brigade, rasvjete na gradskom stadionu te energetska obnova DV Ciciban (Erste&Steiermarkische bank d.d.)
* energetska obnova osnovnih škola Vukovina i Nikola Hribar (Erste&Steiermarkische bank d.d.),
* za kapitalne projekte- gradsko groblje, ulica A.K.Miošića, prometna infrastruktura, parkiralište u Pucekovićevoj ulici, pump track staza, gradski bazen, dječji vrtić Selnica s prostorima društvene namjene, dodatna ulaganja D.D. Mala Buna, tehnička zaštita javnih površina- video nadzor (Erste&Steiermarkische bank d.d.),
* za kapitalne projekte - nadogradnja dječjeg vrtića Žirek-Koprivnička ulica, uređenje prometne infrastrukture (Aglomeracija-saniranje prometnica) (HPB banka),
* modernizacija javne rasvjete (HBOR)
* izgradnju nerazvrstanih cesta i dječjeg vrtića Kolareva (Erste&Steiermarkische bank d.d.)

Osim za podmirenje kamata i glavnica dugoročnih kredita navedeni rashodi odnose se i na podmirenje glavnice zajma po faktoringu od Erste&Steiermarkische bank d.d. i zajma iz državnog proračuna za sanaciju šteta od potresa.

Također podmirivane su i redovne kamate prema okvirnom kreditu ugovorenom za 2024. godinu za potrebe financiranja obrtnih sredstava.

U istom programu, aktivnost – *Stručni poslovi utvrđivanja i naplate gradskih prihoda* realizirana je u iznosu od 1.094.101,79 eur ili 100,30% od plana. Utrošena sredstva predviđena su za podmirenje usluga utvrđivanja i naplate gradskih prihoda koje za Grad obavljaju Ministarstvo financija Porezna uprava Velika Gorica (gradski porezi, porez na dohodak), Gradsko stambeno gospodarstvo V. Gorica d.o.o. (komunalna naknada, spomenička renta, naknada za uređenje voda) i Stanica za tehnički pregled (dio iz naknade za uporabu javnih cesta). Izvršenje iznad plana odnosi se na namjenski dio rashoda naknade za uređenje voda što je prihodovano u istoj visini, a u skladu sa Zakonom o proračunu.

Aktivnost – *Financijski rashodi* realizirana je u iznosu od 65.452,72 eur ili 100,00% od plana, a rashode čine troškovi platnog prometa, kamate za faktoring i najvećim dijelom bankarske usluge.

Aktivnost – *Održavanje sustava gradske riznice* realizirana je u iznosu od 92.861,65 eur ili 100,00% od plana proračuna. U okviru ovih rashoda najvećim dijelom financirano je redovno održavanje sustava gradske riznice, dok se manji dio odnosi na naknade FINA-e, za korištenje raznih Fina e-servisa i certifikata.

**Razdjel 005 – SLUŽBA ZA UNUTARNJU REVIZIJU**

Troškovi za obavljanje poslova iz nadležnosti Službe planirani su u Proračunu Grada Velike Gorice kroz Program 1000 Javna uprava i administracija, Aktivnost A100001 Administrativno, tehničko i stručno osoblje.

Planirani ukupni godišnji rashodi iskazani unutar programa razdjela 005 iznosili su 121.910,00 eur, a ostvareno je 119.291,33 eur odnosno 97,85% godišnjeg plana što je u skladu s planiranom realizacijom proračuna.

**Razdjel 006 – UPRAVNI ODJEL ZA KOMUNALNE DJELATNOSTI I PROMET**

Planirani ukupni godišnji rashodi iskazani unutar Programa i aktivnosti Razdjela 006 iznose 31.258.715,00 eur, a ostvareni su u iznosu od 28.292.334,67 eur odnosno 90,51 %.

U programu – Javna rasvjeta koji se provodi kroz aktivnost – *Javna rasvjeta - potrošnja* izvršeni su rashodi u iznosu od 579.291,01 eur odnosno 64,54 %. Rashodi se odnose na potrošnju energije prilikom rada javne rasvjete, električnih punionica, semaforskih uređaja i fontana. Potrošnja javne rasvjete smanjena je za 43 % u odnosu na 2023. godinu, a što je rezultat provedbe projekta modernizacije sustava javne rasvjete.

Za aktivnost - *Javna rasvjeta -* *redovno održavanje* izvršeni su rashodi u iznosu od 195.774,27 eur odnosno 99,18 %. U sustavu javne rasvjete izmijenjeno je 316 neispravnih žarulja i instalirano je 29 komada novih LED svjetiljki, te 59 novih betonskih stupova radi proširenja mreže javne rasvjete u naseljima. Kao i prethodnih godina veliki dio troškova održavanja odnosi se na prebacivanje i prilagodbu postojećih svjetiljka na nove betonske stupove NN mreže u sklopu HEP-ove rekonstrukcije mreža u naseljima na području Grada.

U istom programu koji se provodi kroz tekući projekt – *Javna rasvjeta –* modernizacija izvršeni su rashodi u iznosu od 4.241.632,48 eur odnosno 96,31%. Izvršena je modernizacija javne rasvjete na području Grada Velika Gorica u dijelu zamjene i dopune sustava sa 9.412 novih LED svjetiljki i postave 130 novih ormara za javnu rasvjetu, nekad smještenih unutar ili na transformatorskim stanicama, sa opremom za nadzor i upravljane sustava.

Cilj provedbe programa ostvaren je održavanjem u operativnom radu cjeloviti sustav javne rasvjete većem od 90 % funkcionalnosti sustava što je pokazatelj dobre osvijetljenosti prometnica i javnih površina.

U programu – Održavanje nerazvrstanih cestakoji se provodi kroz aktivnost – *Redovno održavanje* izvršeni su rashodi u iznosu od 3.616.995,20 eur odnosno 100,33 %. Rashodi zimske službe za razdoblje izvješća iznose 890.277,15 eur, redovnog održavanja 1.877.052,47 eur, te rashodi redovnog održavanja većeg opsega 849.665,58 eur. U sklopu radova većeg opsega sanirano je 15 ulica u dužini od 3.715 metara, platoi ispred domova u Kučama, Markuševcu i Rakitovcu površine 3.187 m2 i parkiralište u Velikoj Mlaki površine 1.440 m2.

U istom programu kroz aktivnost – *Izvanredno održavanje* izvršeni su rashodi u iznosu od 39.187,50 eur odnosno 78,38 %. U okviru rashoda izvršene su izrade izvedbenih projekt sanacije (zamjene) prijelaznih naprava na upornjacima objekta na nadvožnjacima iznad autoceste A11 (nadvožnjak Golak) i A3 (nadvožnjaci „Aerodrom“, „Županijska“, „Šćitarjevo“ i „Kosnica“), te izrada geotehničkih projekta klizišta u Šiljakovini.

U kapitalnom projektu – *Nabava opreme* izvršeni su rashodi u iznosu od 50.000,00 eur.

Nabavljena je putem t.d. VG komunalac kosilica sa sakupljačem trave u svrhu kvalitetnijeg održavanja javnih površina.

U istom programu kroz kapitalni projekt – *Uređenje prometne infrastrukture* izvršeni su rashodi u iznosu od 1.060.363,91 eur odnosno 75,69 %. U okviru rashoda izvršeni su radovi na sanaciji prometnica u sklopu projekta Aglomeracija Velike Gorice, a koji su neprihvatljivi troškovi projekta ali ih je trebalo nužno izvesti, obzirom na stanje ceste, kako bi iste bile nedjeljiva cjelina.

Cilj provedbe programa u svrhu unapređenja kvalitete sigurnosti i razine uslužnosti zadovoljavajući je na prometnoj infrastrukturi koji se održava u svim segmentima, posebno je vidljiv na prometnica na kojim je izvršeno uređenje ili obnova kolničke konstrukcije kao u slučaju projekta Aglomeracija, a što rezultira povećanjem sigurnosti svih sudionika u prometu kao pokazatelj uspješnosti vidljiv kroz unapređenje i razvoj prometne infrastrukture uz rješavanje odvodnje uz prometnicu i održavanje cestovnog koridora košnjom trave i raslinja.

U programu – Održavanje javnih (zelenih) površina koji se provodi kroz aktivnost – *Održavanje javnih zelenih i ostalih površina* izvršeni su rashodi u iznosu od 1.862.600,88 eur.

Provedbom programa osiguran je uredniji i ugodniji okoliš održavanjem travnatih površina putem košnje prema programu košnje, održavanjem i sadnjom parkovnog bilja, održavanjem šljunčanih i popločenih staza, održavanjem parkovne opreme i dječjih igrališta, a koje uključuje i zamjenu dotrajale opreme.

U istom programu kroz aktivnost – *Čišćenje javnih površina* izvršeni su rashodi u iznosu od 1.193.512,26 eur odnosno 99,50 %. Programom su izvršena čišćenja javnih površina, odnosno čišćenje javnih zelenih površina, pješačkih staza, pješačkih zona, otvorenih odvodnih kanala, trgova, parkova, dječjih igrališta i javnih prometnih površina, te javnih cesta koje prolaze kroz naselje.

Provedbom programa osiguran je uredniji i ugodniji okoliš javnih površina s posebnom pažnjom unutar središnjeg dijela grada koji se provodi svakodnevnim aktivnostima čišćenja javnih površina.

U programu – Odvodnja oborinskih voda koji se provodi kroz aktivnost – *Redovno održavanje* izvršeni su rashodi u iznosu od 129.948,46 eur odnosno 83,03 %. Rashodi se odnose na radove čišćenja svih cjevovoda sliva oborinskog kolektora II, cjevovoda profila od 250-700 mm kojem pripadaju ulice Vukomerička, Kolodvorska, Matice hrvatske, kneza Porina, Slavka Kolara, Braće Radića i druge. Ukupna dužina očišćenih cjevovoda iznosi 13 km. U sklopu sanacije prometnice Trga Kralja Tomislava zamijenjeno je 10 poklopaca i 3 slivne rešetke.

Provedbom programa osigurana je bolja odvodnja zatvorenog sustava oborinske odvodnje s javnih i prometnih površina u naselju Velika Gorica.

U programu – Gradnja objekata, nabava uređaja i opreme komunalne infrastrukturekoji se provodi kroz kapitalni projekt *– Građenja javnih površina i nabava opreme* ukupni rashodi iznose 1.313.239,18 eur odnosno 90,69 %. U okviru rashoda a s ciljem povećanja sigurnosti pješačkog prometa završena je izgradnja pješačke staze u Petrovinskoj ulici u Petrovini Turopoljskoj uz sanaciju kolnika, pješačka staza u Šiljakovini, pješačka staza sa oborinskom kanalizacijom i sanacijom ceste u Šćitarjevu. Unutar Parka u Ulici Ljudevita Gaja u Gornjoj Lomnici izgrađene su parkovne šljunčane staze. Krajem godine započelo se sa izgradnjom pješačkih staza u parku u Cvjetnom naselju. Za potrebe uvođenja novog prijevoznika komunalnog prijevoza izgrađena su dodatna autobusna stajališta u Velikoj Mlaki, Novom Čiču i Gudcima, te je postavljeno 6 novih ruralnih autobusnih nadstrešnica u cilju osiguranja bolje usluge i kvalitetnijeg javnog prijevoza.

U programu – Gradnja objekata, nabava uređaja i opreme komunalne infrastrukture koji se provodi kroz kapitalni projekt *– Građenje nerazvrstanih cesta* izvršeni su rashodi u iznosu 1.409.638,02 eur odnosno 62,37 %. Rashodi se odnose na završene radove na izgradnji dijela Ulice F. B. Kirinčića do Ulice S. F. Jape i dijela Ulice kneza Porina. Započeta je izgradnja preostalog dijela Stepanske ulice u Donjoj Lomnici. Kroz ovaj kapitalni projekt provodi se projektiranje za više prometnica navedenih kroz Program izgradnje komunalne infrastrukture. S ciljem osiguranja bolje i kvalitetnije prometne povezanosti i povećanja sigurnosti sudionika u prometu izrađeni su prometni elaborati za smirivanje prometa i dopuni prometne signalizacije.

U programu – Gradnja objekata, nabava uređaja i opreme komunalne infrastrukturekoji se provodi kroz kapitalni projekt *– Gradnja gradskog groblja* izvršeni su rashodi u iznosu 32.091,69 eur odnosno 99,69 %. Rashodi se odnose na izgradnju priključnog kraka vodovodne mreže od priključnog okna do mrtvačnice groblja Dubranec.

U programu – Gradnja objekata, nabava uređaja i opreme komunalne infrastrukturekoji se provodi kroz kapitalni projekt *– Izgradnja javne rasvjete* izvršeni su rashodi u iznosu 63.606,25 eur odnosno 98,82 %. Rashodi se odnose na izgradnju parkovne rasvjete u Ulici N. Bonifačića te izradu projektne dokumentacije parkovne rasvjete parka u Cvjetnom naselju, Kurilovečkoj šetnici te parku L. Loine u Lukavcu. Izrađena je projekta dokumentacija javne rasvjete za prometnice bez rasvjete ispod dalekovoda u Gornjem Podotočju, Buševcu i Kobiliću.

U programu – Gradnja objekata, nabava uređaja i opreme komunalne infrastrukturekoji se provodi kroz kapitalni projekt *– Izgradnja mosta u Poljani Čičkoj* izvršeni su rashodi u iznosu 1.454.291,66 eur. Rashodi se odnose na završetak izgradnje zamjenskog mosta na rijeci Odri.

U programu – Gradnja objekata, nabava uređaja i opreme komunalne infrastrukturekoji se provodi kroz kapitalni projekt *– Izgradnja oborinske kanalizacije* nije bilo rashoda.

Provedbom programa osigurana je veća sigurnost u prometu u dijelu provedenih projekata, bolja i kvalitetnija prometna povezanost, te bolja kvaliteta života u dijelu naselja koji su obuhvaćeni programom izgradnje. Povećana je sigurnost pješačkog prometa izgradnjom pješačkih staza i uređenjem kolničkih konstrukcija, te uz novu javnu rasvjetu čine poboljšanje uvjeta za život, uz sigurnije i kvalitetnije korištenje prometne infrastrukture. Izgradnjom mosta postignut je cilj kojim se omogućava lakša komunikacija stanovništva i gospodarskih subjekata.

U programu – Gradnja objekata, uređaja i nabava opreme koji se provodi kroz kapitalni projekt – *Građenje objekata vodoopskrbe i odvodnje* izvršeni su rashodi u iznosu od 416.498,24 eur odnosno 87,28 %. Rashodi se odnose na kapitalnu pomoć koju Grad doznačava za zamjenu vodoopskrbnih cjevovoda u Stepanskoj ulici u Donjoj Lomnici, Gradićkoj u Gradićima te Ulici A. Šenoe u Velikoj Gorici.

Provedbom programa osigurana je bolja i kvalitetnija vodoopskrba na dijelovima navedenim u gornjem tekstu.

U programu – Komunalno redarstvo i druge komunalne aktivnosti koji se provodi kroz aktivnost – *Izvršenje rješenja komunalnog redarstva* izvršeni su rashodi u iznosu 478,44 eur odnosno 23,92 %.

Za aktivnost – *Ostale komunalne aktivnosti* izvršeni su rashodi u iznosu od 11.163,30 eur odnosno 78,34 %. Rashodi za izvršene usluge vezane su za poslove prijevoza 25 pokojnika na obdukciju koji se financiraju iz Proračuna. Isto tako rashodi sadrže trošak postave i najma klupa na javnoj površinu uz cestu na Trgu kralja Petra Krešimira IV za prodaju cvijeća na blagdan Svih svetih, odvoza 20 tehnički neispravnih vozila sa javno prometnih površina te troškove potrošnje vode na urbanim zdencima.

U istom programu koji se provodi kroz tekući projekt – *Katastarske izmjere na području GVG* izvršeni su rashodi u iznosu 15.368,50 eur odnosno 80,89 %. Rashodi se odnose na troškove Državne geodetske uprave za izlaganje katastarske izmjere u k.o. Kurilovec Novi i Gradići Novi.

Provedbom programa osiguran je komunalni red u dijelu koji se odnosi na ostavljena vozila na javnim parkiralištima u naselju Velika Gorica iz ovlasti komunalnog redarstva, te druga postupanja koja su rezultirala smanjenjem broja prekršaja kao i kvalitetniji i sadržajniji život dobrovoljnim darivateljima krvi osiguranjem troškova povlaštenih karata za parkiranje.

U programu - Izgradnja drugih objekata koji se provodi kroz kapitalni projekt – *Izgradnja novog objekta OŠ Dubranec* izvršeni su rashodi u iznosu od 3.073.817,63 eur odnosno 100,26 %. Rashodi se odnose na završetak izgradnje nove zgrade područne škole.

U kapitalnom projektu – *Izgradnja nathodnika na željezničkom kolodvoru ulici* izvršeni su rashodi u iznosu od 3.025,00 eur odnosno 7,14 %. Rashodi se odnose na idejno rješenje u postupku ishođenja posebnih uvjeta izgradnje nathodnika na željezničkom kolodvoru Velika Gorica.

U kapitalnom projektu – *Izgradnja dječjeg vrtića u Kolarovoj ulici* nije bilo rashoda.

U kapitalnom projektu – *Izgradnja dječjeg vrtića u Pokupskoj ulici* izvršeni su rashodi u iznosu od 79.779,70 eur odnosno 89,89 %. Rashodi se odnose na izradu projektno tehničke dokumentacije izgradnje dječjeg vrtića u Pokupskoj ulici.

U kapitalnom projektu – *Izgradnja autobusnog terminala* izvršeni su rashodi u iznosu od 19.646,88 eur odnosno 55,19 %.

Rashodi se odnose na izradu glavnoj projekta za izgradnju novog autobusnog terminala u Velikoj Gorici, projekta sprinkler uređaja za autobusni terminal, projekt podizne platforme i kontrole mehaničke otpornosti i stabilnosti.

U kapitalnom projektu – *Centar za starije osobe u Velikoj Gorici* izvršeni su rashodi u iznosu od 48.062,50 eur odnosno 15,24 %. Rashodi se odnose na izradu izvedbenog projekta Centra za starije osobe i kontrolu mehaničke otpornosti i stabilnosti.

U kapitalnom projektu – *Izgradnja montažne sportske dvorane* izvršeni su rashodi u iznosu od 140.278,82 eur odnosno 23,82 %. Rashodi se odnose na izradu izvedbenog projekta izgradnje polivalentne sportske dvorane u sportskoj zoni i troškove početka izgradnje objekta.

U kapitalnom projektu – *Izgradnja škole u Kurilovcu sa sportskom dvoranom* izvršeni su rashodi u iznosu od 45.000,00 eur. Rashodi se odnose na izradu glavnog projekta izgradnje nove osnovne škole i Kurilovcu sa sportskom dvoranom.

U kapitalnom projektu – *Dogradnja objekta OŠ E. Kumičića* nije bilo rashoda.

Provedbom programa predškolskog odgoja realizira se potreba osiguranja dodatnih vrtićkih kapaciteta i školskog odgoja i obrazovanja u neposrednom okruženju djece i roditelja, te zadovoljenje potreba cjelokupne lokalne zajednice kao i osiguravanje standarda, povećanje kvalitete odgoja i obrazovanja te sporta. Izgradnjom objekata javnog prijevoza putnika povećati će se kvaliteta usluge javnog prijevoza.

U programu – Prijevoz putnika u javnom prometu koji se provodi kroz aktivnost – *Subvencije za javni prijevoz* izvršeni su rashodi u iznosu 6.476.344,82 eur odnosno 97,54 %. Rashodi se odnose na subvenciju komunalnog linijskog prijevoza putnika, te međužupanijskog prijevoza.

Provedbom programa osigurana je mobilnost ljudi u najvećoj mjeri radi osiguravanja odlaska na posao ili u obrazovne ustanove.

**Razdjel 007 - UPRAVNI ODJEL ZA PREDŠKOLSKI ODGOJ, ŠKOLSTVO I DRUŠTVENE DJELATNOSTI**

Planirani ukupni godišnji rashodi iskazani unutar programa Razdjela – 007 iznosili su 57.184.465,00 eur, a ostvareni su u iznosu od 55.197.913,99 eur, odnosno 96,53 % od godišnjeg plana.

**GLAVA 00701 UO ZA PREDŠKOLSKI ODGOJ, ŠKOLSTVO I DRUŠ. DJELATNOSTI**

Program **Javna uprava i administracija** koji se provodio kroz aktivnost – *Administrativno, tehničko i stručno osoblje*, izvršen je u planiranim opsegu i dinamikom predviđenom Proračunom Grada Velike Gorice za 2024. godinu. Izvršenjem istog Programa ostvareni su njegovi ciljevi: osigurana učinkovitost zaposlenih u lokalnoj samoupravi i omogućena pravovremena priprema prijedloga akata iz djelokruga Upravnog odjela za predškolski odgoj, školstvo i društvene djelatnosti.

U okviru programa **Javne potrebe u socijalnoj skrbi i zdravstvu** koji se provodio kroz aktivnost - *Djelatnost Centra za socijalnu skrb*, udomiteljima s područja Velike Gorice te udomiteljima izvan Velike Gorice koji pružaju socijalnu uslugu smještaja za djecu i odrasle korisnike s našega područja dodijeljene su poklon kartice te prigodne zahvalnice za 10 i 20 godina obavljanja udomiteljstva. Cilj ovog programa je promocija udomiteljstva kao jednog od oblika izvaninstitucionalne skrbi.

U okviru programa **Javne potrebe u socijalnoj skrbi i zdravstvu** kojise provodio kroz aktivnost – *Pomoć zdravstvenim i socijalnim ustanovama* podržan je rad internističke ambulante u Domu zdravlja Zagrebačke županije-Ispostavi Velika Gorica te rad dodatnog tima saniteta. Korisnici navedenih usluga bili su svi građani Velike Gorice kojima su takve usluge potrebne. Osim za navedene zdravstvene usluge osigurana su inicijalna sredstva za pokretanje ambulante za dijabetes. Ambulanta nije započela sa radom zbog nedostatka liječnika tako da sredstva za tu svrhu nisu realizirana. Iz navedenog razloga nije u potpunosti ostvaren cilj *poboljšanje dostupnosti zdravstvenih usluga u lokalnoj zajednici*.

U okviru programa **Javne potrebe u socijalnoj skrbi i zdravstvu** kojise provodio kroz aktivnost *Pomoć hrvatskim braniteljima i članovima njihovih obitelji* za 19 umrlih branitelja iz Domovinskog rata izdvojena su sredstva za troškove grobnog mjesta. Provedba programa je ostvarila zacrtane ciljeve koji se odnose na pomoći ranjivim skupinama građana.

Program **Javne potrebe u socijalnoj skrbi i zdravstvu** kojise provodio kroz aktivnost –*Pomoć umirovljenicima –* realiziran je dodjelom novčane pomoći umirovljenicima- uskrsnice/ božićnice u iznosu od 40,00 eur, 55,00 eur i 110,00 eur ovisno o visini mirovine korisnika. Pravo na uskrsnicu/božićnicu ostvarili su i korisnici nacionalne naknade za starije. Pravo na uskrsnicu ostvario je 2373 korisnika, a pravo na božićnicu 2422 korisnika. Provedba navedenog programa, koji je obuhvatio veliki broj naših sugrađana, doprinijela je ostvarenju zadanog cilja, a to je pomoć socijalno osjetljivoj skupini građana.

Program **Javne potrebe u socijalnoj skrbi i zdravstvu** kojise provodio kroz - aktivnost *- Pomoć za opremu novorođenog djeteta,* aktivnost – *Pogrebni troškovi*, aktivnost - *Subvencija troškova prijevoza osoba s invaliditetom,* aktivnost *- Jednokratne novčane pomoći građanima,* aktivnost *- Naknada za troškove stanovanja,* aktivnost *– Program za obitelji s više djece* realizirao se u opsegu i dinamikom predviđenomProgramom javnih potreba u socijalnoj skrbi i zdravstvu za 2024. godinu. Kroz navedene aktivnosti pomaže se roditeljima novorođene djece, djeci s teškoćama u razvoju, osobama s invaliditetom, obiteljima u prevladavanju nepovoljne materijalne ili zdravstvene situacije te roditeljima koji imaju više djece.

Program **Javne potrebe u socijalnoj skrbi i zdravstvu** kojise provodio kroz –aktivnost *Potpore za programe socijalno-humanitarnog i zdravstvenog značenja* te aktivnost *Potpore za programe braniteljskih udruga* realiziran je planiranom dinamikom. Nakon provedene natječajne procedure podržan je 21 program udruga iz područja socijalno-humanitarne i zdravstvene djelatnosti te 11 programa braniteljskih udruga. Kroz jednokratne financijske pomoći podržano je još 7 socijalno-humanitarnih i zdravstvenih programa/projekta te 6 programa braniteljskih udruga.

Program **Javne potrebe u socijalnoj skrbi i zdravstvu** kojise provodi kroz - aktivnost *Djelatnost Gradskog društva Crvenog križa Velika Gorica* realizirao se u opsegu i dinamikom predviđenom Programom javnih potreba u socijalnoj skrbi i zdravstvu za 2024. godinu.

U okviru programa **Javne potrebe u socijalnoj skrbi i zdravstvu** kojise provodio kroz –aktivnost *Ostale socijalne usluge i novčane naknade* realizirali su se sljedeći programi: Osobni asistent, Pomoć i njega u kući, Savjetovalište za ovisnike, Ljetovanje djece iz socijalno ugroženih obitelji, Skrb za najmlađe, Pučka kuhinja, Prijevoz osoba s invaliditetom, Posudionica ortopedskih pomagala te Pomoć djeci i obiteljima korisnicima zajamčene minimalne naknade. Kroz navedene programe pružaju se pomoći i usluge korisnicima sukladno *Odluci o socijalnoj skrbi Grada Velike Gorice*.

Program **Javne potrebe u socijalnoj skrbi i zdravstvu** koji se provodi kroz aktivnost – *Zbrinjavanje beskućnika*, nije realiziran jer nije bilo potrebe za privremenim zbrinjavanjem tijekom zimskih mjeseci za osobe s područja Grada Velike Gorice.

U okviru Programa **Provedba Strategije za osobe s invaliditetom** koji se provodio kroz aktivnost – *Informiranje, komunikacija i podizanje razine javne svijesti* realizirano je 20 emisija *Vidici jednakih mogućnosti* te je provedena akcija *Volim život* čiji je cilj promicanje prava i mogućnosti osoba s invaliditetom.

Program **Provedba Strategije za osobe s invaliditetom** koji se provodio kroz aktivnost *- Radno proizvodne aktivnosti,* aktivnost *–Savjetovalište za osobe s invaliditetom,* aktivnost – *Polisenzorne vježbe za djecu s teškoćama u razvoju te* aktivnost– *Programi prevencije školskog neuspjeha*, a čiji je nositelj Centar za odgoj i obrazovanje Velika Gorica, izvršen je u punom opsegu i planiranom dinamikom sukladno *Programu javnih potreba u socijalnoj skrbi i zdravstvu za 2024.godinu* i *Strategiji izjednačavanja mogućnosti i prava za osobe s invaliditetom Grada Velike Gorice u razdoblju od 2020.-2024. godine.* Provedba navedenih aktivnosti doprinijela je ostvarenju zadanog cilja, a to je poboljšanje kvalitete života osoba s invaliditetom i djece s teškoćama u razvoju.

U okviru Programa **Provedba Strategije za osobe s invaliditetom** koji se provodio kroz aktivnost - *Ostali oblici pomoći osobama s invaliditetom* realiziran je program *Hrana za*

*pse pomagače* kojim se pomaže korisnicima koji imaju psa vodiča ili rehabilitacijskih psa. Navedene aktivnosti doprinijela su ostvarenju cilja, a to je poboljšanje uvjeta za neovisnost osoba sa invaliditetom u svakodnevnom životu.

Program **Programi vjerskih zajednica** koji se provodi kroz aktivnost – *Donacije vjerskim zajednicama* ostvaren je sukladno Planu rasporeda sredstava financiranja javnih potreba iz razdjela Upravnog odjela za predškolski odgoj, školstvo i društvene djelatnosti u 2024. godini.

Uz redovnu djelatnost župa za koja se izdvajaju sredstva u gradskom proračunu, sufinancirani su sljedeći projekti obnove i održavanja: obnova crkve oštećene u potresu Župe Uzvišenja sv. Križa u Kravarskom, nabava i postavljanje klima uređaja u kapelici u Okuju Župe Pohoda Blažene Djevice Marije u Vukovini, radovi na drvenoj kapeli Svetog Roka u Cvetković Brdu te u župnom dvoru u Dubrancu Župe Blažene Djevice Marije Snježne. Na zamolbu Župe Navještenja Blažene Djevice Marije u Velikoj Gorici sufinancirana je djelatnost Caritasa te organizacija tradicionalnog hodočašća u Mariju Bistricu. Iz gradskog proračuna sufinancirani su i radovi obnove samostana Družbe sestara Kraljice Svijeta u Velikoj Gorici. Donacije župama osigurale su redovno održavanje vjerskih objekata čime je zadržana kvaliteta stanja vjerskih objekata što je ujedno i pokazatelj uspješnosti postavljenog cilja provedbe programa.

Program **Programi tehničke kulture** koji se provodi kroz aktivnost – *Potpora programima udruga tehničke kulture* je izvršen sukladno Programu javnih potreba u tehničkoj kulturi Grada Velike Gorice za 2024. godinu te su ostvareni ciljevi o osiguranju sredstva za poticanje i promicanje tehničke kulture u Gradu Velikoj Gorici, omogućeno je djeci, mladima i građanima osposobljavanje za stjecanje tehnoloških i informatičkih znanja i vještina te je popularizirana znanost i tehnika.

**GLAVA 00702 KULTURA**

Program **Zaštita spomenika kulture** koji se provodi kroz aktivnost – *Javna plastika*, aktivnost – *Stari grad Lukavec*, aktivnost *Zaštita i održavanje tradicijske arhitekture,* aktivnost – *Zaštita i održavanje vjerskih objekata – spomenika kulture* te aktivnost – *Nematerijalna kulturna baština* ostvaren je u manjem opsegu i manjim sredstvima od planiranog. U suradnji s Ministarstvom hrvatskih branitelja postavljena je bista pukovnika Jadranka Cumbaja u velikogorički park koji nosi ime ovog poginulog hrvatskog branitelja. Autor biste je akademski kipar Mladen Mikulin. Izvedeni su radovi protupotresne konstruktivne obnove ulaznog tornja Starog grada Lukavca te idejni projekt natkrivanja unutarnjeg dvorišta. Radovi su financirani sredstvima Zagrebačke županije i Ministarstva kulture i medija. Temeljem javnog poziva iz gradskog proračuna sufinancirani su radovi obnove na šest objekta tradicijskog graditeljstva u privatnom vlasništvu, a u župnoj crkvi Sveti Ivan Krstitelj u Novom Čiču izvedeni su konzervatorsko-restauratorski radovi na osliku na unutarnjim pročeljima. Program je, iako ostvaren u manjem opsegu od planiranog, sukladan postavljenim ciljevima:obnoviti, zaštititi i unaprijediti kulturnu baštinu te osigurati njezino korištenje na održiv način, stvoriti odgovarajuće standarde za gospodarsko korištenje baštine; zaštititi spomenička svojstava kulturnih dobara te na taj način produžiti vijek njihova trajanja; identificirati i valorizirati kulturnu baštinu kao temeljni kulturni kapital za oblikovanje kulturnog identiteta Grada.

Program **Poticanje kulturnog, umjetničkog i znanstvenog stvaralaštva** koji se provodi kroz aktivnost – *Redovna djelatnost udruga za očuvanje tradicijske kulture,* aktivnost - *Manifestacije i ostale aktivnosti u kulturi,* aktivnost *- Nabava literature,* aktivnost *– Zajednica kulturno-umjetničkih udruga GVG* i *tekući projekt* – *Aktivnosti Zavoda za znanstveni i istraživački rad HAZU-a* izvršen je u planiranom opsegu te su i postavljeni ciljevi ostvareni u planiranom opsegu, a to su: unaprijediti razvoj svih segmenata amaterskog kulturnog i umjetničkog stvaralaštva u riječi, glazbi, plesu, kazalištu i drugim umjetničkim izričajima; poticati znanstvenoistraživački i umjetnički rad na području Grada; prepoznati, vrednovati i poticati kulturno djelovanje građana, a posebno mladih i djece te poticati očuvanje i uporabu kulturnih dobara. U okviru ovoga programa sufinanciraju se aktivnosti 40-tak udruga, znanstvena institucija i druge pravne i fizičke osobe koje se bave organizacijom kulturnih i znanstvenih programa/projekata.

Program **Kapitalna ulaganja i održavanje objekata kulture** koji se provodi kroz aktivnost – *Redovno održavanje objekata kulture* te kroz kapitalni projekt **–** *Izgradnja Turističko- edukativnog centra Novo Čiče*ostvaren je prema planiranoj dinamici. Novo izgrađeni objekt Turističko-edukativnog centa u Novom Čiču je u potpunosti opremljen i stavljen u funkciju. Ostvareni projekt sukladan je postavljenom cilju te pridonosi kvaliteti materijalnih uvjeta za amatersko i profesionalno kulturno djelovanje.

Program **Djelatnost ustanova u kulturi** kojim se financira djelatnost gradskih ustanova u kulturi (Pučko otvoreno učilište Velika Gorica, Gradska knjižnica Velika Gorice i Muzej Turopolja)proveden je u planiranom opsegu, a u skladu s Programom javnih potreba u kulturi Grada Velike Gorice za 2024. godinu. Obnovljena je dvorana *Gorica* Pučkog otvorenog učilišta Velika Gorica, a stari dotrajali stolci i tepih zamijenjeni su s novima. Provedene kulturne aktivnosti i projekti su pridonijeli ostvarenju postavljenih ciljeva, a to je osigurati materijalne uvjete za djelovanje; zaštititi, prezentirati i promovirati kulturne djelatnosti te zadovoljiti raznovrsne kulturne i obrazovne potrebe građana Velike Gorice.

**GLAVA 00703 ŠPORT**

Program **Razvoj sporta i rekreacije** koji se provodio krozaktivnost *– Zajednica športskih udruga GVG – funkcioniranje sustava športa*, aktivnost *– Športske udruge od posebnog značaja za Grad*, aktivnost – *Vrhunski sport,* tekući projekt – *Ostale aktivnosti*, aktivnost - *Sportski savez osoba s invaliditetom,* aktivnost – *Sportska rekreacija građana*, aktivnost *– Školski športski savez*, aktivnost *– Redovna djelatnost športske ustanove,* aktivnost *– Djelatnost-Športska dvorana i* aktivnost *– Djelatnost-Gradski bazen* izvršen je u planiranom opsegu i dinamikom predviđenom Programom javnih potreba u sportu Grada Velike Gorice za 2024. godinu. Sredstva su utrošena za djelatnost Ustanove za upravljanje športsko-rekreacijskim centrom Velika Gorica, funkcioniranje i rad sportskih udruga, za funkcioniranje sportskih zajednica i saveza, za sportske priredbe, stipendije i školovanje kadrova te posebne programe zajednice, za sufinanciranje rada sportskih udruga od posebnog značaja za Grad i udruge vrhunskog sporta koje promoviraju Grad Veliku Goricu u Hrvatskoj i na međunarodnim natjecanjima, za rad sportskih udruga osoba s invaliditetom i za rad sportskih udruga koje se bave rekreativnim sportom te školska sportska natjecanja, čime su ostvareni ciljevi Programa, a to su: ulaganje u razvoj mladih vrsnih sportaša radi stvaranja široke kvalitetne osnove kao uvjeta daljnjega napretka i očuvanja dostignute razine kvalitete sporta Grada Velike Gorice, očuvanje postojeće sportske kvalitete koja potiče razvoj sporta i doprinosi ugledu Grada Velike Gorice, poticanje uključivanja u sport što većeg broja građana, osobito djece i mladeži i uključivanje u sport što većeg broja osoba s invaliditetom, osobito djece s teškoćama u razvoju.

**GLAVA 00704 PROTUPOŽARNA ZAŠTITA**

Program **Razvoj vatrogastva i pružanje protupožarne zaštite** koji se provodio kroz aktivnost -*Djelatnost Vatrogasne zajednice Grada Velike Gorice* izvršen je u planiranom opsegu sukladno ugovoru s Vatrogasnom zajednicom Grada Velike Gorice.

Program **Razvoj vatrogastva i pružanje protupožarne zaštite** koji se provodio kroz aktivnost - *Ostale aktivnosti DVD-a* izvršavan je prema dinamici pristiglih zahtjeva dobrovoljnih vatrogasnih društava s područja Grada Velike Gorice.

Program **Razvoj vatrogastva i pružanje protupožarne zaštite** koji se provodio kroz aktivnost - *Redovna djelatnost Javne vatrogasne postrojbe - do zakonskog standarda* ostvario se planiranom dinamikom te aktivnost Redovna djelatnost Javne vatrogasne postrojbe - iznad zakonskog standarda izvršen je u planiranom opsegu sukladnu planu rada Javne vatrogasne postrojbe.

**GLAVA 00705 PREDŠKOLSKI ODGOJ**

Program - **Šire javne potrebe u predškolskom odgoju** koji se provodio kroz aktivnost - *Programi predškolskog odgoja* i aktivnost - *Ostale aktivnosti* te tekući projekt - *Djelatnost „Dadilja“* izvršen je u planiranom opsegu i dinamikom predviđenom Programom javnih potreba u predškolskom odgoju i obrazovanju Grada Velike Gorice za 2024. godinu, čime su ostvareni ciljevi ostvarivanja programa predškolskog odgoja u dječjim vrtićima drugih osnivača - privatnim dječjim vrtićima, dječjim vrtićima Grada Zagreba i Poliklinici SUVAG za djecu s govorno-jezičnim teškoćama. Ostvareni su i ciljevi skrbi o djeci u okviru djelatnosti dadilja, a kroz Program je organizirana i provedena Škola klizanja za djecu iz predškolskih odgojnih skupina. Sredstva za subvencije po djetetu su povećana od 1. rujna 2024. godine zbog osiguravanja redovitog besplatnog 10-satnog programa za svako dijete rane i predškolske dobi za koje se i u vrtićima drugih osnivača sufinancira mjesečna ekonomska cijena i to do iznosa utvrđene mjesečne ekonomske cijene u vrtićima Grada Velike Gorice.

Program - **Javne potrebe u predškolskom odgoju** koji se provodio kroz aktivnost - *Redovna djelatnost vrtića* izvršen je u opsegu i dinamikom predviđenom Programom javnih potreba u predškolskom odgoju i obrazovanju Grada Velike Gorice za 2024. godinu, kroz rad i djelovanje 4 gradska dječja vrtića (DV Ciciban, DV Velika Gorica, DV Žirek i DV Lojtrica) te su ostvareni ciljevi održavanja i unapređenja postojećeg standarda djelatnosti predškolskog odgoja, osiguravanja materijalnih uvjeta za provedbu redovne djelatnosti i osiguravanje i omogućavanja provedbe programa koji odgovaraju na specifične potrebe djece i roditelja (predškola, programi za djecu s teškoćama u razvoju, posebni i alternativni programi i sl.). Sredstva su u drugoj polovici godine povećana zbog osiguravanja redovitog besplatnog 10-satnog programa za svu djecu rane i predškolske dobi, sukladno *Odluci* *o načinu ostvarivanja prednosti pri upisu djece i mjerilima za određivanje visine roditeljskih uplata za ostvarivanje programa ranog i predškolskog odgoja i obrazovanja u dječjim vrtićima kojima je osnivač Grad Velika Gorica.*

**GLAVA 00706 ŠKOLSTVO**

Program **Javne potrebe u školstvu** kojim se financira djelatnost osnovnih škola Grada Velike Gorice (OŠ Nikole Hribara, OŠ Jurja Habdelića, OŠ Eugena Kumičića, OŠ Eugena Kvaternika, OŠ Novo Čiče, OŠ Šćitarjevo, OŠ Velika Mlaka, OŠ Vukovina i Umjetnička škola Franje Lučića), a provodio se krozaktivnost *Djelatnost škola* - *do zakonskog standarda* izvršen je u planiranom opsegu i dinamikom predviđenom Programom javnih potreba u školstvu Grada Velike Gorice za 2024. godinu, čime su ostvareni ciljevi Programa, odnosno osiguran minimalni zakonski standard iz decentraliziranih sredstava te sredstva iznad zakonskog standarda djelatnosti odgoja i obrazovanja u osnovnim školama kojima je osnivač Grad Velika Gorica, osigurana su sredstva za materijalne troškove osnovnih škola, energente, prijevoz učenika, materijal, dijelove i usluge tekućeg i investicijskog održavanja, nabavu nove i zamjenu dotrajale opreme te su osigurana sredstva za dodatna ulaganja u objekte osnovnih škola kojima je osnivač Grad Velika Gorica.

Isti Program koji se provodio kroz aktivnost *–* *Djelatnost škola* - *iznad zakonskog standarda*, izvršen je u nešto manjem opsegu jer je manje od planiranog izvršeno iz izvora – Opći prihodi i primici, Vlastiti prihodi, Pomoći, Donacije, Prihodi za posebne namjene osnovnih škola i Prihoda od prodaje nefinancijske imovine i naknada s naslova osiguranja, ali su to bila dovoljna sredstva za izvršavanje ciljeva djelatnosti odgoja i obrazovanja iznad minimalnog zakonskog standarda u osnovnim školama kojima je osnivač Grad Velika Gorica, poput materijalnih i financijskih rashoda i rashoda za nabavu proizvedene dugotrajne imovine.

Također, isti Programu koji se provodio kroz aktivnost – *Dodatne usluge u obrazovanju* izvršen je u planiranom opsegu, čime su ostvareni ciljevi Programa, a to je provedba projekata Vlade RH „Školska prehrana“ i projekt nabave sredstava za menstrualne higijenske potrepštine.

Program **Šire javne potrebe u školstvu** koji se provodio krozaktivnost – *Natjecanja*, aktivnost – *Stipendije i ostale potpore*,tekući projekt – *Škola plivanja* i tekući projekt – *Ostali projekti u školstvu*, Aktivnost – Produženi boravak, Aktivnost – Izvanučionička nastava i Aktivnost – Udžbenici i ostali nastavni materijal za učenike osnovnih škola izvršen je za natjecanja u znanju, dodjelu gradskih stipendija učenicima i studentima, dodjelu jednokratnih novčanih naknada radi poticanja školovanja učenika srednjih škola, obuku plivanja za učenike neplivače 3. razreda te projekte u školstvu koji su se pojavili tijekom godine poput tiskanja radne bilježnice i karte „Moj zavičaj“ ili potpore dopunskoj nastavi albanske nacionalne manjine i Zimskoj školi informatike, isplatu plaća i ostalih materijalnih prava zaposlenih u programu „Produženi boravak, sufinanciranje izvanučioničke nastave te nabavu udžbenika i ostalih nastavnih materijala učenicima osnovnih škola. Te aktivnosti i tekući projekti su izvršeni u planiranom opsegu i dinamikom predviđenom Programom javnih potreba u školstvu Grada Velike Gorice za 2024. godinu.

Isti Programu koji se provodio kroz Tekuće projekte – *Svako dijete ima pravo na obrazovanje VII* i *VIII* izvršen je dinamikom predviđenim Sporazumom o partnerstvu u provedbi projekta „Svako dijete ima pravo na obrazovanje“ iz sredstava Europskog socijalnog fonda, Operativnog programa „Razvoj ljudskih potencijala“ ispunio je postavljene ciljeve, a to je osiguravanje pomoćnika u nastavi učenicima s teškoćama, jer su osigurani pomoćnici u nastavi svim učenicima s teškoćama u velikogoričkim osnovnim školama.

Također, isti Program koji se kod proračunskih korisnika osnovnih škola provodio kroz Aktivnost – *Redovna djelatnost osnovnih škola-Državna riznica* izvršen je u planiranom opsegu i dinamikom predviđenom Programom javnih potreba u školstvu Grada Velike Gorice za 2024. godinu, čime su ispunjeni ciljevi programa, a to je isplata plaća i ostalih materijalnih prava zaposlenih u osnovnim školama.

U OŠ Nikole Hribara Program je proveden kroz tekući projekt – ERASMUS+ sa ciljem sudjelovanja učenika i djelatnika škole u provedbi tog projekta.

**GLAVA 00707 DJECA I MLADI**

Program **Djelovanje za djecu i mlade** provodio se kroz aktivnosti – *Akcija „Velika Gorica prijatelj djece“, Potpora programima udruga mladih,* *Prevencija neprihvatljivih ponašanja djece i mladih,* *Promidžba i informiranje*, *Gorički klub mladih*, *Dječje gradsko vijeće* i *Redovna djelatnost Centra za djecu, mlade i obitelj Velika Gorica* (gradske ustanove koja pruža podršku djeci, mladima i obiteljima). Program je proveden planiranim opsegom i dinamikom predviđenom programima javnih potreba za djecu i mlade za 2024. godinu, čime su ostvareni ciljevi razvoja i promocije zajednice orijentirane na djecu i mlade, ostvarivanje i poštivanje prava djece prema Konvenciji UN o pravima djeteta, organiziranje i pružanje psihosocijalnih usluga djeci, mladima i članovima njihovih obitelji u lokalnoj zajednici u kojoj žive, sprječavanje pojave problema u ponašanju među djecom i mladima, pomoći djeci i mladima u rješavanju problema u odrastanju te podršci odraslima koji rade s djecom i mladima.

**Razdjel 008 - UPRAVNI ODJEL ZA PODUZETNIŠTVO, INVESTICIJE I FONDOVE EU**

Program **Jačanje gospodarstva** koji se provodi kroz aktivnosti - *Poticanje poduzetništva, Stipendije za deficitarna zanimanja,* *Ostale aktivnosti za poticanje investicija, Priprema i provedba projekata – EU fondovi i Startup VG Poduzetnički inkubator* te kapitalne projekte -  *Energetska obnova Upravne zgrade Šetalište F.Lučića i Interwine* izvršen je u apsolutnom iznosu od 1.206.790,84 eur ili 82,52 %.

**Aktivnost – *Poticanje poduzetništva***, realizirana je u iznosu od 345.644,00 eur ili 99,14%.

Kroz navedenu aktivnost Grad raspisao natječaje za dodjelu potpora poduzetnicima početnicima, za proizvodne i neproizvodne djelatnosti te za očuvanje i razvoj tradicijskih, deficitarnih i proizvodnih djelatnosti te kroz subvenciju dodijelio potpore poduzetnicima i obrtnicima u ukupnom iznosu 399.144,00 eur ili 100%.

Kroz navedenu aktivnost Grad je bio pokrovitelj „9. Zagrebačkog obrtničkog sajma“ u iznosu od 1.500,00 eur, „23. Gastro Turopolja Velika Gorica“ i „6. Gospodarskog sajma Velike Gorice“ u iznosu od 5.000,00 eur. Ukupno kroz donacije realizirano je 6.500,00 eur ili 68.42%.

**Aktivnost – *Stipendije za deficitarna zanimanja***, realizirana je u iznosu od 76.483,12 eur ili 99,99%%.

Stipendiju je primilo 121 učenika srednjih strukovnih škola koji se izučavaju za deficitarna obrtnička zanimanja, a polaznici su 1., 2. i 3. razreda.

**Aktivnost – *Ostale aktivnosti za poticanje investicija***, realizirana je u iznosu od 1.842,28 eur ili 37,11%.

Godišnja pretplata za Info.Biz usluge – Preminum paket, Financijske agencije (Fina). Putem Info.Biz usluge imamo uvid u ključne informacije bitne za procjenu uspješnosti i provjeru pouzdanosti postojećih i potencijalnih poslovnih partnera te investitora.

Izrada elaborata – popis katastarskih čestica i nositelja stvarnog prava na katastarskim česticama u Radnoj zoni Rakitovec u svrhu ažuriranja u JRPI Ministarstva gospodarstva.

**Aktivnost – Priprema i provedba projekata** – EU fondovi, ostvarena je u iznosu od 131.031,19 eur ili 79,56 %.

Navedeni iznos odnosi se na troškove izrade analize postojećih kapaciteta OŠ u naselju Velika Gorica koja je bila potrebna radi pripreme proširenja kapaciteta izgradnjom nove škole i dogradnjom postojeće te prijavom na sufinanciranje najavljeno za drugu polovicu ove godine.

Održana je početna konferencija projekta koji kreće u realizaciju: Izgradnja Centra za starije osobe u Velikoj Gorici. Provedeni su postupci javne nabave za stručni nadzor te za izgradnju objekta Centra.

Preostali iznos sredstava za pripremu i provedbu projekata realizirao se u drugoj polovici godine za pripremu projektne dokumentacije za izgradnju, dogradnju i rekonstrukciju škola, za izradu plakata te dijelom za izradu dizajna prostora i opreme za projekt InterWine.

**Aktivnost – Startup VG Poduzetnički inkubator**, ostvaren je u iznosu od 232.033,10 eur ili 63,29%.

Navedeni iznos odnosi se na režijske troškove, troškove održavanja i troškove opremanja Startup VG Poduzetničkog inkubatora. Nakon što je uspješno dovršen projekt izgradnje ove godine se pristupilo opremanju objekta. Tako je nabavljena oprema za zajedničke prostore inkubatora, za konferencijsku dvoranu nabavljena su 2 velika LED ekrana za prikaz sadržaja kako bi dvorana bila u skladu s tehničkim napretkom prezentacijske opreme. Ove godine je nastavljena provedba Predinkubacijskog programa kojim se educira mlade poduzetnike početnike te kroz edukaciju potičemo razvoj startupova, inovacija, osnivanje novih poduzeća te otvaranje novih radnih mjesta. Osim navedenih režijskih troškova, Startup VG Poduzetnički inkubator je također ugovorio redovno održavanje opreme, dizala, dimnjaka i strojarske opreme. Plaćene su režije za plin, struju, vodu, čišćenje i odvoz smeća te je nabavljen redovni potrošni materijal za čišćenje i sanitarne čvorove.

**Kapitalni projekt – Energetska obnova Upravne zgrade Šetalište F. Lučića**, ostvaren je u iznosu od 415.473,91 eur ili 83,78 %.

Ukupan iznos realiziranih troškova se odnosi na radove energetske obnove zgrade. Projekt je privremeno bio usporen radi potresa i potrebe statičkog ojačanja zgrade. Konstruktivna obnova izvršena je u prošlog godini, dok je u prvoj polovici ove godine dovršena energetska obnova i uređenje zgrade.

**Kapitalni projekt: Interwine,** ostvaren je u iznosu od 4.283,24 eur ili 85,66%.

Ukupan iznos realiziranih troškova odnosi se dijelom za izradu dizajna prostora i opreme na adresi Šetalište Franje Lučića 15 (dvije prostorije u prizemlju) te dijelom za troškove plaća djelatnika angažiranih na projektu s obzirom da se plaće sufinanciraju kroz projekt.

Program – **Potpora poljoprivredi i zaštita životinja** provodi se kroz aktivnost – *Subvencije poljoprivrednicima,* aktivnost – *Promicanje poljoprivrede*, aktivnost – *Uređenje poljoprivrednog zemljišta i poljskih putova*, aktivnost - *Provođenje zdravstvenih i veterinarskih usluga,* aktivnost *– Utilizacija*, aktivnost - *Uređenje zemljišta za zbrinjavanje otpada,* aktivnost *Prirodne nepogode i* Tekući projekt *– Gradski vrtovi*. Navedeni program izvršen je u planiranom opsegu, odnosno rashodi su ostvareni u iznosu od 428.159,02 eur ili 85,21 %.

**Aktivnost – *Subvencije poljoprivrednicima****,* realizirana je u iznosu od 72.360,25 eur ili odnosno 80,18 %.

Provedeni su programi kojima se potiče razvoj stočarstva i bilinogojstva, pa su tako dodijeljene potpore za slijedeće mjere:

1. Potpora za edukaciju i stručno osposobljavanje - Potpora za edukaciju i stručno osposobljavanje za rad u poljoprivredi i na gospodarstvu odnosi se na pohađanje tečajeva potrebnih za bavljenje određenom proizvodnjom ili uslugom na poljoprivrednom gospodarstvu, te stručno osposobljavanje po posebnim programima, a koji se upisuju u radnu knjižicu ili su zakonski obvezni. U 2024. godinu potporu je koristio jedan poljoprivrednik.

2. Potpora plasteničkoj proizvodnji cvijeća, povrća, gljiva, ljekovitog i začinskog bilja- Potpora se dodjeljuje za nabavu: novih plastenika, opreme za plastenike (folija, konstrukcija),sustava za navodnjavanje i gnojidbu (fertirigaciju),opreme za zagrijavanje plastenika (termogeni),sustava za dodatno osvjetljenje i zasjenjivanje,proizvodnih stolova i polica, sjemena, sadnica i sadnog materijala i ostale opreme potrebne za opremanje plastenika. Ovu mjeru koristilo je 18 obiteljskih poljoprivrednih gospodarstva.

3. Potpora za voćarsku proizvodnju- Potpora se dodjeljuje za nabavu: certificiranih voćnih sadnica, sadnica jagoda i/ili loznih cijepova, sustava za navodnjavanje i gnojidbu (fertirigaciju), sustava za zaštitu od padalina (tuča, kiša, mraz) i stupova i žice za sadnju voćnih sadnica i vinove loze. Potporu je koristilo 5 poljoprivrednika.

4. Potpora za ekološku proizvodnju - Potpora se odobrava za troškove stručnog nadzora i sustava ocjenjivanja sukladnosti u ekološkoj proizvodnji. Budući da ekološka poljoprivredna proizvodnja omogućuje proizvodnju ekološke hrane, a također omogućuje i čuvanje tla koje je današnjim načinom života i tehnologije sve više zagađeno, želimo stimulirati ekološke proizvođače da opstanu i proširuju proizvodnju. Potporu je koristilo 6 poljoprivrednika.

5. Potpora za uzgoj i držanje pčelinjih zajednica - pčela medarica, pored drugih manje važnih kukaca, veoma je važna za uspješno oprašivanje mnogih biljnih vrsta. Med - višak hrane pri skupljanju nektara (hrana za maticu i podmladak) dragocjen je proizvod u ljudskoj ishrani. Pored oprašivanja i proizvodnje meda veoma je važna i primjena pčelinjih proizvoda u industriji. Potporu je iskoristilo 36 poljoprivrednika.

6. Potpora za premiju osiguranja - Potpora se odobrava poljoprivrednom gospodarstvu koje ima zaključenu policu osiguranja za tekuću godinu od rizika mraza, tuče, požara i udara groma, olujnih vjetrova, gubitka kvalitete plodova voća i povrća, bolesti i uginuća životinja. Mjeru je koristilo 2 poljoprivrednika.

7. Potpora za umjetno osjemenjivanje krava i junica - potpora u 100% iznosu računa za izvršeno umjetno osjemenjivanje krava i junica (ne uključujući pregone) dodijeljena je 22 poljoprivrednika.

8. Potpora za kontrolu plodnosti tla na poljoprivrednom gospodarstvu - Potpora se odobrava za troškove analize tla i preporuke za gnojidbu radi praćenja stanja poljoprivrednog zemljišta i utvrđivanja preporuka za gnojidbu. Analiza tla obuhvaća uzimanje uzoraka tla na terenu, laboratorijsku analizu uzorka tla i interpretaciju rezultata. Potporu su dobila 4 poljoprivrednika.

9. Potpora za uzgoj i držanje izvornih i zaštićenih pasmina domaćih životinja - Potpora za unapređenje i očuvanje genetskog potencijala u stočarstvu odnosi se na uzgoj i držanje izvornih i zaštićenih pasmina domaćih životinja (kobila i pastuha hrvatski posavac i hrvatski hladnokrvnjak, krmača i nerasta turopoljske svinje) definirane u Popisu izvornih i zaštićenih pasmina i sojeva domaćih životinja. Potpora se ostvaruje po rasplodnom grlu/komadu upisane uzgojno valjane rasplodne izvorne i zaštićene pasmine domaće životinje u JRDŽ, a mjeru je koristilo 13 poljoprivrednika.

10. Potpora za ograđivanje poljoprivrednih površina - Potpora se odobrava za nabavu stupova i žice za ograđivanje poljoprivrednih površina na kojim se uzgajaju biljne kulture ili drže domaće životinje, a potporu je dobilo 6 poljoprivrednika.

11. Potpora za nabavu mreža za pokrivanje bala i tunela za spremanje sijena - Potpora se odobrava za nabavu mreža i folija za pokrivanje i omatanje bala za zaštitu od vremenskih utjecaja, te nabavu tunela za spremanje sijena i slame. Potporu je koristio 1 poljoprivrednik.

12. Potpora za nabavu sustava za navodnjavanje - Potpora se odobrava za nabavu sustava za navodnjavanje tj. nabavu pumpe, rasprskivača, cijevi, rolomata i dr., a natjecatelj mora imati najmanje 0,5 ha povrća na otvorenom, najmanje 5 000 sadnica jagoda ili najmanje 3 ha ratarske proizvodnje. Potporu je koristilo 6 poljoprivrednika.

**Aktivnost - *Promicanje poljoprivrede****,* realizirana je u iznosu od 76.302,42 eur, odnosno 94,32 %.

Sufinancirano je održavanje 17. Županijske i 29. Državne izložbe malih životinja s ocjenjivanjem (golubova, peradi, kunića i egzota). Izložba se svake godine održava u prostoru Srednje strukovne škole Velika Gorica. Izloženo je bilo gotovo 1000 eksponata, od čega najviše golubova. Vidjeti su se mogle egzotične ptice, perad, kunići i patuljaste pasmine raznih životinja.

U svibnju 2024. godine održalo se „Natjecanje u vuči trupaca - štraparijada“ koja je održana u Strmcu Bukevskom. Štraparijada je natjecanje u šlajsu u tri kategorije – laka gdje su parovi do 1200 kilograma, srednja gdje su parovi do 1400 kilograma te teška gdje su parovi preko 1400 kilograma. Bilo je 60-ak konja uglavnom Hrvatski posavci i Hrvatski hladnokrvnjaci.

Osim toga održana je manifestacija „Dani jagoda u Velikoj Gorici“, „Dani jabuka u Velikoj Gorici“, te akcija „Spasimo Neretvansku mandarinu“.

27. i 28. rujna 2024. godine održano je 20. Državno natjecanje u oranju Republike Hrvatske u Velikoj Gorici. Manifestacija je okupila najbolje orače iz 13 županija - njih 13 u kategoriji pluga premetnjaka i 12 u kategoriji ravnjaka.

Manifestacijom „Dani jagoda u Velikoj Gorici“, omogućuje se proizvođačima s područja Grada prodaja na prostorima izvan tržnice. Glavni povod ovakvoj manifestaciji je želja da se pomogne uzgajivačima prodati proizvode u jeku najveće berbe. Istovremeno se našim građanima omogućuje lakša nabava svježe ubranog i kvalitetnog ploda.

Prodaja jagoda na lokacijama izvan tržnice omogućuje se isključivo proizvođačima s područja Grada koji su članovi Udruge «JAGODA» iz Velike Gorice, a prodaja jabuka proizvođačima s područja Grada koji su članovi Udruge voćara «BUBAMARA». Prodaja neretvanskih mandarina na lokaciji izvan tržnice omogućuje će se proizvođačima iz doline Neretve kako bi im se pomoglo u prodaji vlastitog proizvoda, a istovremeno se građanima Velike Gorice omogućuje kupnja domaće i svježe ubrane mandarine. Prednosti neretvanske mandarine su te što je dozrela na stablu prirodnim putem, bez dožućivanja u komorama plinom etilenom, te nije tretirana voskom niti fungicidom imazalilom za sprečavanje truljenja.

U sklopu ove aktivnosti financijsku potporu za provedbu programa i projekta iz područja poljoprivrede, lovstva i zaštite životinja dobilo je 20 udruga, a one su: Športsko ribolovna udruga Odra Velika Gorica, Plemenita opčina turopoljska, Lovačko društvo „Šljuka“ Šćitarjevo, Udruga vinogradara i vinara „Grozd“, Lovačko društvo „Stari Gaj“Mraclin, Pčelarska udruga „Turopolje“,Lovačko društvo „Fazan“ Donja Lomnica, Lovačko društvo „Slavuj“ Dubranec, Lovačko društvo „Srna“ Velika Gorica,Društvo za uzgoj i zaštitu malih životinja Velika Gorica 2005., Kinološki klub velika Gorica, Lovačko društvo "Zec" Lukavec, Z-EKO, Udruga uzgajatelja malih životinja –Turopolje, Udruga uzgajatelja Posavske kukmaste kokoši „Kukmica“, Lovačko društvo „Kuna“ Kravarsko-Ključić Brdo, Udruga konjara "Konjska snaga", Konjički klub „Agramer“, Naš centar za kulturu življenja i Lovačko društvo „Srndać“ Vukovina.

**Aktivnost – *Uređenje poljoprivrednog zemljišta i poljskih putova***, realizirana je u iznosu od 114.920,47 eur, odnosno 73,68 %.

Sredstva su utrošena na održavanje i uređenje poljskih putova i poljoprivrednog zemljišta koji se uređuju temeljem zahtjeva Mjesnih odbora, a u 2024. godini na području Grada Velike Gorice uređeno je cca 7 km poljskih putova.

**Aktivnost - *Provođenje zdravstvenih i veterinarskih usluga****,*  realizirana je u iznosu od 154.720,62 eur, odnosno 99,18%.

Navedeni iznos odnosi se za rad i opremanje Skloništa za životinje koje radi na zbrinjavanju napuštenih i izgubljenih životinja sukladno Zakonu o veterinarstvu i Zakonu o zaštiti životinja. U 2024. godini zaprimljeno je 320 psa.

**Aktivnost - *Utilizacija****,* realizirana suu iznosu od 6.900,00 eur, odnosno 72,63 %. podrazumijeva se skupljanje i odvoz životinjskih lešina s javnih površina kojeg su jedinice lokalne samouprave dužne osigurati temeljem Zakona o veterinarstvu. Sukladno tome proveden je postupak jednostavne nabave za obavljanje usluge higijeničarske službe na području Grada Velike Gorice, te je s Veterinarskom stanicom Velika Gorica d.o.o. sklopljen ugovor za obavljanje navedene usluge.

**Aktivnost - *Uređenje zemljišta za zbrinjavanje otpada***, nisu realizirana sredstva nisu utrošena jer su sredstva namijenjena za zbrinjavanje biljnog i životinjskog otpada u slučajevima kao što su: svinjska kuga, bruceloza, ptičja gripa, smrdljiva snijet i sl., a takvih bolesti u 2024. godini nije bilo, pa su rashodi 0,0%.

**Aktivnost – *Prirodne nepogode****,* realizirana u iznosu od 0,00 eur, odnosno 0,0 %.

U 2024. godini nije bilo proglašenih prirodnih nepogoda za područje Grada Velike Gorice.

**Tekući projekt – *Gradski vrtovi***, realiziran je u iznosu od 2.955,26 eur, odnosno 51,85 %. Na Gradskim vrtovima provedeno je uređenje i opremanje obradivog zemljišta u vlasništvu Grada Velike Gorice radi davanja dijela obradivog zemljišta na korištenje građanima grada u svrhu proizvodnje hrane (povrće i jagodasto voće), začinskog bilja i cvijeća za vlastite potrebe. U 2024. godini nije bilo značajnih ulaganja već samo tekuće održavanje infrastrukture.

Iz navedenog se vidi da su ciljevi programa koji su bili zadani, a to su: povećanje učinkovitosti, uspješnosti i konkurentnosti poljoprivredne proizvodnje, podizanje razine znanja u poljoprivredi, povećanje kakvoće poljoprivrednih proizvoda, poboljšanje uvjeta za proizvodnju i poslovanje u ruralnom prostoru, poticanje mladih ljudi na ostanak u ruralnim dijelovima, sprečavanje zarastanja i zapuštanja poljoprivrednog zemljišta, održavanje i sanacija oštećenih poljskih putova, osiguravanje domaćeg proizvoda na tržištu, unapređenje povezivanja i udruživanja poljoprivrednih proizvođača, ustupanje neiskorištenih gradskih parcela zainteresiranim građanima čime se omogućuje proizvodnja vlastite hrane u srcu grada, jačanje prepoznatljivosti manifestacija, proizvoda i proizvođača, smanjenje broja napuštenih i izgubljenih životinja, uklanjanje lešina s javno prometnih površina, postignuti.

**Razdjel 009 – UPRAVNI ODJEL ZA PROSTORNO PLANIRANJE, GRADITELJSTVO I ZAŠTITU OKOLIŠA**

Rashodi programa - **Javna uprava i administracija** ostvareni su u iznosu od 547.151,60 eur, odnosno 100,22 % od godišnjeg plana koji iznosi 545.945,00 eur.

Rashodi programa - **Prostorno uređenje i unapređenje stanovanja** ostvareni su u iznosu od 43.996,94 eur, odnosno 77,19 % od godišnjeg plana koji iznosi 57.000,00 eur.

Aktivnost - Izrada prostornih planova realizirana je 77,19 % od predviđenog iznosa za potrebe završetka izrade Programa izgradnje Park & ride sustava u Velikoj Gorici, zatim za izradu tehničke pripreme – podloge za izradu GUP-a Velike Gorice te za pružanje stručnih usluga vezanih za postupak ocjene o potrebi strateške procjene utjecaja na okoliš VI. Izmjena i dopuna Prostornog plana uređenja Grada Velike Gorice.

Rashodi programa – **Zaštita okoliša** ostvareni su u iznosu od 1.470.344,83 eur, odnosno 85,91 % od godišnjeg plana koji iznosi 1.711.540,00 eur.

Aktivnosti – Upravljanje energijom realizirana je 77,92 % planiranog iznosa, a sredstva su utrošena za izradu izvješća o provedenom energetskom pregledu građevina te za izradu energetskih certifikata javnih građevina, zatim za analiza optimiranja instalirane snage fotonaponske elektrane OŠ Novo Čiče te za izradu Analize sustava grijanja u višestambenim zgradama.

Aktivnost – Edukacija i podizanje ekološke svijesti realizirana je u visini 99,97 % planiranog iznosa. U sklopu ove aktivnosti sufinancirana je provedba edukacijskih radionica o zaštiti okoliša i gospodarenju otpadom tijekom manifestacije ''VG fest 2024'', izrađeno je Idejno rješenje za Edukacijski paviljon za razvoj djece te je organizirana konferencija o gospodarenju otpadom, tiskani su i podijeljeni letci o gospodarenju otpadom te su snimljeni novi edukativno-informativni filmovi, sve sufinancirano od Fonda za zaštitu okoliša i energetsku učinkovitost. U potpunosti je realiziran program dodjele potpora za provedbu projekata udruga vezanih za zaštitu okoliša, a u sklopu ove aktivnosti financirali su se i troškovi članarine Grada u Hrvatskom savjetu za zelenu gradnju te članarine škola, vrtića i Veleučilišta Velika Gorica u programu ''Eko-škole'' te provedba projekta Priprema, pozor, recikliraj.

Aktivnost – Gospodarenje otpadom – realizirana je u visini 93,94 % predviđenog iznosa. U sklopu ove aktivnosti, sredstva su utrošena na odvoz građevinskog otpada koji sadrži azbest, zatim isplaćena su sredstva Fondu za zaštitu okoliša i energetsku učinkovitost u visini od 74.316,78 eur na ime poticajne naknade za smanjenje odlaganja otpada na Odlagalištu neopasnog otpada Mraclinska Dubrava, odnosno zbog odlaganja prekomjerne količine otpada tijekom 2023. godine te su podmireni računi za plaćanje cijene javne usluge za sve korisnike javne usluge na obračunskim mjestima javne usluge u naseljima Mraclin, Buševec i Lazi Turopoljski. Nadalje, podmireni su završni radovi na izgradnji Reciklažnog dvorišta Velika Gorica te je organiziran tehnički pregled građevine. Uporabna dozvola izdana je 13.01.2025. godine, KLASA: UP/I-361-05/24-01/000054, URBROJ: 238-31-09-25-0010. Ista je postala pravomoćna 20. siječnja 2025. godine. Nadalje, uz sufinanciranje Fonda za zaštitu okoliša i energetsku učinkovitost (u daljnjem tekstu: Fond) nabavljeni su i ugrađeni polupodzemni spremnici za odlaganje stakla, papira, plastike i metala, ali i tekstila. Spremnici su tako postavljeni kod stambenih zgrada u Zvonimirovoj, u naselju 8. martu kod Crvenog križa te u Porinovoj nasuprot HAK-a. Također na još četiri lokacije uz već postojeće ‘zelene otoke’ postavljeni su i spremnici za tekstil. Budući da su dovršeni i radovi na izgradnji novog Reciklažnog dvorišta Velika Gorica, kroz isti projekt nabavljen je stroj za sakupljanje povratnih boca te su navaljena i 4 rol-kontejnera za navlakač za odvojeno sakupljanje različitih vrsta otpada.

Aktivnost - Čišćenje divljih deponija – realizirana je u visini 99,99 % predviđenog iznosa. U sklopu ove aktivnosti sredstva su utrošena na Preventivni pregled sustava videonadzora, zatim na proširenje Sigurnosnog elaborata Grad Velike Gorice s procjenom ugroženosti i lokacijama ugroženim nepropisnim odlaganjem otpada, nabavljene su i postavljene dodatne kamere, postavljeni su betonski blokovi na najugroženije lokacije te su očišćeni divlji deponiji na raznim lokacijama u Strmcu Bukevskom, Kosnici, Obrezini, Šcitarjevu te drugim onečišćenim lokacijama.

Kapitalni projekt - Izgradnja odlagališta Mraclinska Dubrava - realiziran je u visini 9,48 % predviđenog iznosa, a sredstva su utrošena za izradu elaborata zaštite okoliša proširenje odlagališta otpada MD. Projekt nije realizirana u potpunosti uslijed dugotrajne provedbe postupka javne nabave.

Kapitalni projekt - Izgradnja postrojenja za korištenje obnovljivih izvora energije – realiziran je u visini 98,91 % predviđenog iznosa.

Kapitalni projekt – Velika Gorica Solarni Grad – ODBROJAVANJE - realiziran je u visini 80,28 % predviđenog iznosa. U sklopu ovog projekta sredstva su utrošena na fotografiranje svih faza postavljanja solarnih elektrana te izradu promotivnog filma, na uslugu Upravljanje projektom te uslugu promidžbe i vidljivosti projekta, na objavu reklame o projektu u časopisima, izradu i održavanje web stranice projekta, izradu platforme za online praćenje rada sunčanih elektrana, samo postavljanje i nadzor nad postavljanjem elektrana te na osiguranje svih 22 sunčane elektrane postavljene u provedbi projekta Velika Gorica Solarni Grad – ODBROJAVANJE. Završna konferencija projekta *Velika Gorica Solarni grad – ODBROJAVANJE* održana je u Pučkom otvorenom učilištu Velika Gorica 12. ožujka 2024. godine.

Kapitalni projekt – Energetska učinkovitost - realiziran je u visini 84,42 % predviđenog iznosa, a sredstva su utrošena za izradu projektne dokumentaciju za energetsku obnovu Društvenog doma u Buševcu.

Tekući projekt – EU H2020 Regreen realiziran je u visini 0,00 % predviđenih sredstava, a radi se o naknadnoj uplati koja je predviđena za održavanje konferencije o zelenoj infrastrukturi.

Tekući projekt – META BUILD – GVG **-** realiziran je u visini 0,00 % predviđenih sredstava, a sredstva će biti utrošena u narednom razdoblju provedbe projekta.

Rashodi programa - **Zaštita, očuvanje i unapređenje zdravlja** ostvareni su u iznosu od 537.567,79 eur, odnosno 46,26 % od godišnjeg plana koji iznosi 1.162.150,00 eur.

Aktivnost – Deratizacija i dezinsekcija realizirana je u visini 99,99 % planiranog iznosa. Dezinsekcija i deratizacija javnih građevina i javnih površina na području Grada provodi se sukladno propisima o javnom zdravstvu.

Aktivnost – Zaštita prirode i poboljšanje kvalitete zraka - realizirana je u visini 45,83 % predviđenih sredstava, a sredstva su utrošena za Premaz asfaltnih površina sa efektom smanjenog zagrijavanja asfalta i zaštite asfaltne površine ispred Reciklažnog dvorišta Velika Gorica, održavanje mjerne stanice u Donjoj Lomnici, Izradu plana zelene i plave infrastrukture u urbanim područjima, sufinanciranu od Fonda za zaštitu okoliša i energetsku učinkovitost u projektu Zeleni laboratorij. U istom projektu izrađena su i urbani zdenci kod igrališta u ul. Slavka Kolara u Velikoj Gorici te kraj igrališta u Buševcu. Zasađena su stabla i grmovi u parkovima i na dječjim i sportskim igralištima uz budan nadzor stručnjaka. Kao dodatna aktivnost u sklopu projekta provedena je i edukacije učenika osmih razreda o klimatskim promjenama.

Kapitalni projekt – Pametna mobilnost – sredstva su realizirana u visini ­­­­ 88,13 % plana. U okviru ovog projekta financiralo se upravljanje i vođenje sustava javnih gradskih bicikala, modernizacije postojećih elekropunionica te platforma za upravljanje punjačima za električna vozila. Nadalje, uz sufinanciranje Fonda za zaštitu okoliša i energetsku učinkovitost postavljena je i brza elektropunionica kraj objekta Turističke zajednice grada Velike Gorice.

Kapitalni projekt - Urbani razvoj grada - uređenje javnih zelenih površina - sredstva su realizirana je u visini 37,97 % predviđenih sredstava, a utrošena su za sadnju voćaka u dvorištu Dječjeg vrtića Žirek te prvog urbanog voćnjaka u dvorištu OŠ Nikole Hribara. Zatim za oslikavanje edukativnim muralima te uređenje Reciklažnog dvorišta Velika Gorica. Nadalje, u svrhu izrade projekte dokumentacije uređenja parkovnih površina u okolnim naseljima Grada, izrađeni su geodetski elaborati, projekt za ugradnju spremnika za sakupljanje kišnice te razna, projekt izgradnje biciklističke staze iznad oboriskog kanala 2 te kao produžetak Japine ulice prema Vukovini. Izrađena su idejna rješenja uređenja parkova u Jagodnom, Buševcu, Mraclinu i Turopolju te odmorišta uz Vukovinsko jezero. U sklopu projekta Od izvora do mora'' koji ima za cilj podizanje svijesti o odgovornome odlaganju ambalažnoga otpada i važnosti zaštite okoliša, Gradu Velikoj Gorici pripala je pobjeda u kategoriji velikih gradova, s više od 35.000 stanovnika, za što je Grad dobio donaciju za sadnju stabala, koja su posađena u ulici A. K. Miošića.

**Članak 5.**

Godišnji izvještaj o izvršenju proračuna objavit će se na internetskim stranicama Grada Velike Gorice, a Opći i Posebni dio izvršenja proračuna i u Službenom glasniku Grada Velike Gorice.

**Članak 6.**

Ovaj Godišnji izvještaj o izvršenju proračuna Grada Velike Gorice za 2024. godinu stupa na snagu prvi dan nakon objave u Službenom glasniku Grada Velike Gorice.

**PREDSJEDNIK GRADSKOG VIJEĆA**

Darko Bekić, univ.spec.pol.