Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka \_\_. Statuta Grada Velike Gorice, Gradsko vijeće, na \_\_\_. sjednici, \_\_\_.\_\_\_.\_\_\_\_\_\_., donosi

**Odluku o izradi**

**Generalnog urbanističkog plana grada Velike Gorice**

***Opće odredbe***

Članak 1.

Donosi se odluka o izradi Generalnog urbanističkog plana grada Velike Gorice, u daljnjem tekstu: Odluka.

Donošenjem ove Odluke započinje postupak izrade i donošenja Generalnog urbanističkog plana grada Velike Gorice, u daljnjem tekstu: Plan.

Nositelj izrade Plana je Grad Velika Gorica, Upravni odjel za prostorno planiranje, graditeljstvo i zaštitu okoliša, Odsjek za prostorno planiranje, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu Plana***

Članak 2.

Postupak izrade i donošenja Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade Plana.

Razlozi za donošenje Plana:

1. Usklađenost sa zakonskim i podzakonskim okvirom
   1. Zakonska obveza izrade Plana i usklađenje sa Zakonom

Obveza izrade i donošenja prostonog plana propisana je odredbom članka 77. Zakona o prostornom uređenju (NN 153/13, 65/17, 114/18, 39/19, 98/19 i 67/23), /dalje u tekstu: Zakon/, dok se postupak izrade i donošenja prostornog plana temelji na odredbama članka 86. do članka 112. Zakona, a u skladu s odredbama Pravilnika o prosotrnim planovima (NN 152/23), /u daljnjem tekstu: Pravilnik/.

* 1. Usklađenje s planom više razine

Sukladno odredbama članka 61. stavka 2. Zakona, Plan mora biti usklađen s prostornim planom više razine, u konkretnom slučaju s Prostornim planom Zagrebačke županije (Glasnik Zagrebačke županije broj 3/02, 6/02-ispravak, 8/05, 8/07, 4/10, 10/11, 14/12-pročišćeni tekst, 27/15, 31/15-pročišćeni tekst, 43/20, 46/20-ispravak Odluke i 2/21-pročišćeni tekst).

* 1. Usklađenje s planom šireg područja iste razine

Izrada Plana provodi se usporedno s IV. i VI. izmjenama i dopunama Prostornog plana uređenja Grada Velike Gorice, stoga će se usklađenje vršiti tijekom njihove izrade.

Odlukom o donošenju uskladit će se grafički i tekstualni dijelovi Plana s novim Prostornim planom uređenja Grada Velike Gorice.

1. Određivanje novih prostorno planskih rješenja

Osnovni koncept razvoja prostora u obuhvatu Generalnog urbanističkog plana Grada Velike Gorice određen je važećim Urbanističkim planom uređenja naselja Velike Gorice, te će se zadržati i u prostornom planu iz ove Odluke.

Nova prostorno - planska rješenja moguća su temeljem posebnih sektorskih studija, analize stanja terena, razvojnih planova lokalne uprave i samouprave, kao i drugih relevantnih podataka prikupljenih od strane javnopravnih tijela i relevantnih pravnih osoba, kao i druga prostorno planska rješenja od utjecaja na uređenje prostora, a također uključuje i usklađenje namjena prostora s planom višeg reda.

Generalni plan uređenja je dokument prostornog uređenja koji sadrži osnove urbane regulacije prostora, uvjete za podizanje kvalitete i standarda opremljenosti prostora, određivanje novih prometnica i infrastrukturne mreže, namjenu i svrhovito korištenje prostora, uvjete za izgradnju i uređenje, oblikovanje javnih površina, sanaciju građevinskog i drugog zemljišta i zaštitu okoliša i povijesnih cjelina, kao i druge elemente važne za urbanu regulaciju naselja.

Nadalje, s obzirom na zastarjelost pojedinih odredaba za provođenje, izradit će se nove odredbe za provedbu koje su u skladu s potrebama današnjice.

Osnovni ciljevi i programska polazišta za izradu Plana:

Trenutno važeći Urbanistički plan uređenja Grada Velike Gorice izrađen je kao prostorni plan stare generacije, a u sadržajnom smislu predstavlja programsko polazište za izradu prostornog plana iz ove Odluke, kao prostornog plana nove generacije, što je i osnovni cilj provedbe postupka prema ovoj Odluci.

Cilj izrade Plana je osiguranje prostornih preduvjeta za realizaciju novih zahvata u prostoru, kroz usklađivanje prostorno planskih rješenja s propisima iz područja energetike, korištenja obnovljivih izvora energije, energetske učinkovitosti, zaštite okoliša i prilagodbe klimatskim promjenama odnosno na osnovu njih donesenim razvojnim strategijama, planovima, programima te ostalim stručnim podlogama, kroz integrirano energetsko, klimatsko i prostorno planiranje osigurati održivi razvoj Grada Velike Gorice.

Programska polazišta za izradu ovog Plana temelje se na činjenici da su klimatski poremećaji i energetska kriza jedan od najvažnijih izazova današnjice. Stoga je za razvoj energetskog sustava te postizanje energetske neovisnosti i otpornosti na promjene nužno, kroz prostorno planska rješenja, omogućiti povećanje i unapređenje sigurnosti opskrbe energijom, korištenje obnovljivih izvora energije, prilagodbu klimatskim promjenama, jačanje prirodnog kapitala razvojem zelene infrastrukture, zelene urbane obnove, povećanje energetske učinkovitosti te održivo gospodarenje energetskim mineralnim sirovinama.

Navedeno uključuje analizu i razmatranje mogućnosti integracije prethodno navedenih propisa i na osnovu njih donesenih razvojnih dokumenata u prostorno planska rješenja, kako bi se ista prilagodila spoznajama o potrebi postizanja energetske neovisnosti, zaštite okoliša te time u konačnici samog održivog razvoja.

Navedenim Planom definirati će se ciljevi i zadaci prostornog uređenja koji su polazišta za sve daljnje aktivnosti u prostoru i čija se operacionalizacija omogućuje kroz utvrđene odredbe za provođenje plana. Pri planiranju će se polaziti od postojećih krajobraznih vrijednosti i posebnosti prostora i uspostaviti sustav njihove valorizacije na principima održivog razvoja, integralnih vrijednosti i racionalnog korištenja, te zaštite i unapređivanja prostora.

Prioritetni zahvati u prostoru usmjeravati će se po slijedećim načelima: usmjeravanje izgradnje u zone s dovoljnim kapacitetima postojeće infrastrukture, te izgradnja potrebne infrastrukture radi stvaranja uvjeta za razvoj, korištenje rezervi postojećih struktura za djelatnosti i stanovanje, te prilagođavanje uslužnih i društvenih djelatnosti prostornim ograničenjima.

***Obuhvat Plana***

Članak 4.

Obuhvat Plana prikazan je u ISPU sustavu ePlanovi – Geometrija plana.

***Sažeta ocjena stanja u obuhvatu Plana***

Članak 5.

U razdoblju nakon donošenja predmetnog Plana, na području naselja Velika Gorica izvedena je određena komunalna i druga infrastruktura, izrađene su višestambene zgrade na zemljištima gdje su prethodno bile obiteljske kuće. Pored navedenog, stupile su na snagu izmjene Zakona o prostornom uređenju te Pravilnik o prostornim planovima te je usvojeno nekoliko izmjena i dopuna Prostornog plana uređenja Grada Velike Gorice (Sl. glasnik GVG 05/14, 06/14, 02/15, 03/15, 3/23, 7/23- pročišćeni tekst). Budući da su u tijeku i postupci izrade i donošenja IV. te VI. izmjena i dopuna Prostornog plana uređenja Grada Velike Gorice, a izrađuje se i novi Prostorni plan uređenja Grada Velike Gorice koji će preuzeti grafički dio plana iz trenutnih postupaka izmjena i dopuna, iz svega navedenog proizlazi da je predmetni Plan potrebno uskladiti s novom zakonskom regulativom, planom šireg područja te sektorskim strategijama i drugim dokumentima iz članka 6. ove Odluke.

***Popis sektorskih strategija i drugih dokumenata u skladu s kojima se utvrđuju zahtjevi za izradu Plana***

Članak 6.

U izradi Plana sukladno ovoj Odluci implementirati će se ciljevi, mjere i smjernice iz svih važećih strategija i planovi lokalne razine (Strategija razvoja zelene infrastrukture Grada Velike Gorice, Strategija zelene urbane obnove Grada Velike Gorice do 2030. godine, Krajobrazna osnova Grada Velike Gorice, Akcijski plan održivog energetskog razvoja i prilagodbe klimatskim promjenama – SECAP, Program zaštite okoliša Grada Velike Gorice, Program zaštite zraka, Procjena rizika od velikih nesreća, SUMP, Program raspolaganja poljoprivrednim zemljištem u vlasništvu RH i drugi strateški dokumenti Grada…), sektorske studije i drugi akti zaštite okoliša, prirode i kulturnih dobara za gradsko područje, kao i sektorske studije Županije koje se odnose na područje Grada.

***Način pribavljanja stručnih rješenja za izradu Plana***

Članak 7.

Za izradu Plana provest će se postupak javne nabave u kojem će se odabrati najpovoljniji ponuditelj. Izrađivač će na temelju stručnih rješenja, u suradnji sa Upravnim odjelom za prostorno planiranje, graditeljstvo i zaštitu okoliša Grada Velike Gorice kao nositeljem izrade Plana, izraditi nacrta prijedloga Plana, kao i nacrta konačnog prijedloga Plana.

***Popis javnopravnih tijela određenih posebnim propisima, koja daju zahtjeve za izradu Plana iz područja svog djelokruga, te drugih sudionika i korisnika prostora koji trebaju sudjelovati u izradi Plana***

Članak 8.

Poziv na dostavu zahtjeva za izradu Plana uputit će se sljedećim javnopravnim tijelima:

* 1. Zagrebačka županija, Upravni odjel za promet i komunalnu infrastrukturu, HR-10000 Zagreb, Ivana Lučića 2a/VI.
  2. Zagrebačka županija, Upravni odjel za prostorno uređenje, gradnju i zaštitu okoliša, Odsjek za prostorno uređenje i gradnju, HR-10000 Zagreb, Ulica grada Vukovara 72/V.
  3. Zagrebačka županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša, HR-10000 Zagreb, Ulica grada Vukovara 72/V.
  4. Zagrebačka županija, HR-10000 Zagreb, Ulica grada Vukovara 72/V.
  5. Županijska uprava za ceste Zagrebačke županije, HR-10000 Zagreb, Remetinečka cesta 3.
  6. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12.
  7. VG VODOOPSKRBA d.o.o., HR-10410 Velika Gorica, Ulica kneza Ljudevita Posavskog 45.
  8. Hrvatske vode, VGO za gornju Savu, HR-10000 Zagreb, Ulica grada Vukovara 271.
  9. HEP-TOPLINARSTVO d.o.o., HR-10000 Zagreb, Miševečka 15a.
  10. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
  11. Hrvatske šume d.o.o., Uprava šuma Podružnica Zagreb, HR-10000 Zagreb, Lazinska 41.
  12. Hrvatske šume d.o.o., Direkcija Zagreb, HR-10000 Zagreb, Ulica kneza Branimira 1.
  13. Ministarstvo unutarnjih poslova, Policijska uprava zagrebačka, Odjel za sigurnost cestovnog prometa, HR-10000 Zagreb, Petrinjska 20.
  14. Državni inspektorat, Područni ured Zagreb, Služba sanitarne inspekcije, HR-10000 Zagreb, Šubićeva 29.
  15. Ministarstvo unutarnjih poslova, Ravnateljstvo civilne zaštite, Područni ured civilne zaštite Zagreb, Služba za inspekcijske poslove, HR-10000 Zagreb, Avenija Većeslava Holjevca 20.
  16. E.ON Distribucija plina d.o.o., Distributivno područje Zagrebačka županija, HR-10431 Sveta Nedelja, Trg Ante Starčevića 3a.
  17. PLINACRO d.o.o., HR-10000 Zagreb, Savska cesta 88a.
  18. Državni hidrometeorološki zavod, HR-10000 Zagreb, Grič 3.
  19. Ministarstvo zaštite okoliša i zelene tranzicije, Uprava vodnoga gospodarstva i zaštite mora, HR-Zagreb, Radnička cesta 80.
  20. Ministarstvo zaštite okoliša i zelene tranzicije, Uprava za zaštitu prirode, HR-10000 Zagreb, Radnička cesta 80.
  21. Ministarstvo zaštite okoliša i zelene tranzicije, Uprava za procjenu utjecaja na okoliš i održivo gospodarenje otpadom, HR-10000 Zagreb, Radnička cesta 80.
  22. Ministarstvo znanosti, obrazovanja i mladih, HR-10000 Zagreb, Donje Svetice 38.
  23. Ministarstvo unutarnjih poslova, Ravnateljstvo policije, Uprava za granicu, Služba pomorske i aerodromske policije, HR-10000 Zagreb, Ilica 335.
  24. Ministarstvo unutarnjih poslova, Ravnateljstvo policije, Uprava policije, Služba za sigurnost cestovnog prometa, HR-10000 Zagreb, Ilica 335.
  25. Ministarstvo turizma i sporta, Uprava za sport, HR-10000 Zagreb, Prisavlje 14.
  26. Ministarstvo poljoprivrede, šumarstva i ribarstva, HR-10000 Zagreb, Ulica grada Vukovara 78.
  27. Ministarstvo mora, prometa i infrastrukture, Uprava za EU fondove i strateško planiranje, HR-10000 Zagreb, Prisavlje 14.
  28. Ministarstvo mora, prometa i infrastrukture, Uprava zračnog prometa, elektroničkih komunikacija i pošte, HR-10000 Zagreb, Prisavlje 14.
  29. Ministarstvo mora, prometa i infrastrukture, Uprava za željezničku infrastrukturu i promet, HR-10000 Zagreb, Prisavlje 14.
  30. Ministarstvo mora, prometa i infrastrukture, Uprava za cestovni promet, cestovnu infrastrukturu i inspekciju, HR-10000 Zagreb, Prisavlje 14.
  31. Ministarstvo prostornoga uređenja, graditeljstva i državne imovine, Uprava za prostorno uređenje i dozvole državnog značaja, HR-10000 Zagreb, Ulica Republike Austrije 14.
  32. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20.
  33. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.
  34. Ministarstvo gospodarstva, Uprava za energetiku, HR-10000 Zagreb, Radnička cesta 80.
  35. Ministarstvo financija, Carinska uprava, HR-10000 Zagreb, Aleksandera von Humboldta 4a.
  36. Ministarstvo kulture i medija, Uprava za zaštitu kulturne baštine, Konzervatorski odjel u Zagrebu, HR-10000 Zagreb, Mesnička 49.
  37. Ministarstvo kulture i medija, Uprava za međunarodnu kulturnu suradnju i europske poslove, HR-10000 Zagreb, Runjaninova 2.
  38. Ministarstvo kulture i medija, Uprava za arhive, knjižnice i muzeje, HR-10000 Zagreb, Runjaninova 2.
  39. Ministarstvo kulture i medija, Uprava za zaštitu kulturne baštine, HR-10000 Zagreb, Runjaninova 2.
  40. ZAGREBAČKI ELEKTRIČNI TRAMVAJ d.o.o., HR-10000 Zagreb, Ozaljska 105.
  41. Državna geodetska uprava, HR-10000 Zagreb, Gruška ulica 20.
  42. VG ČISTOĆA d.o.o., HR-10410 Velika Gorica, Ulica kneza Ljudevita Posavskog 45.
  43. Općina Kravarsko, HR-10413 Kravarsko, Trg Stjepana Radića 1.
  44. Općina Pokupsko, HR-10414 Pokupsko, Pokupsko bb.
  45. Općina Orle, HR-10411 Orle, Orle 5.
  46. Općina Rugvica, HR-10370 Rugvica, Trg dr. Franje Tuđmana 1.
  47. Općina Pisarovina, HR-10451 Pisarovina, Trg hrvatskih velikana 1.
  48. Hrvatska radio-televizija, HR-10000 Zagreb, Prisavlje 3.
  49. Hrvatski operator prijenosnog sustava d.d., Prijenosno područje Zagreb, HR-10000 Zagreb, Kupska 4.
  50. Hrvatski operator prijenosnog sustava d.d., Sektor za razvoj, priključenja, izgradnju i upravljanje imovinom, HR-10000 Zagreb, Kupska 4.
  51. Hrvatske autoceste d.o.o., HR-10000 Zagreb, Širolina ulica 4.
  52. Državni inspektorat, Područni ured Zagreb, Služba građevinske inspekcije, HR-10000 Zagreb, Šubićeva 29.
  53. HEP-Operator distribucijskog sustava d.o.o., Elektra Zagreb, HR-10000 Zagreb, Gundulićeva 32.
  54. HEP-Proizvodnja d.o.o., HR-10000 Zagreb, Ulica grada Vukovara 37.
  55. Hrvatske ceste d.o.o., Sektor za održavanje i promet, Poslovna jedinica Zagreb, Tehnička ispostava Zagreb, HR-10000 Zagreb, Metalčeva 5.
  56. Hrvatske ceste d.o.o., HR-10000 Zagreb, Vončinina 3.
  57. MEĐUNARODNA ZRAČNA LUKA ZAGREB d.d., HR-10410 Velika Gorica, Ulica Rudolfa Fizira 1.
  58. ZRAČNA LUKA ZAGREB d.o.o., HR-10410 Velika Gorica, Ulica Rudolfa Fizira 1.
  59. Hrvatska kontrola zračne plovidbe d.o.o., HR-10410 Velika Gorica, Rudolfa Fizira 2.
  60. Hrvatska agencija za civilno zrakoplovstvo, HR-10000 Zagreb, Ulica grada Vukovara 284.
  61. Općina Lekenik, HR-44272 Lekenik, Zagrebačka 44.
  62. MEĐIMURJE-PLIN d.o.o., HR-40000 Čakovec, Obrtnička 4.

Poziv na dostavu zahtjeva za izradu Plana uputit će se i drugim sudionicima i korisnicima prostora koji sudjeluju u izradi Plana:

1. Zavod za prostorno uređenje Zagrebačke županije, HR-10000 Zagreb, Ulica grada Vukovara 72.
2. Agencija za ugljikovodike, HR-10000 Zagreb, Miramarska cesta 24.
3. JAVNA USTANOVA ZELENI PRSTEN ZAGREBAČKE ŽUPANIJE, HR-10430 Samobor, Ulica 151. Samoborske brigade HV 1.
4. VG Komunalac d.o.o., HR-10410 Velika Gorica, Ulica kneza Ljudevita Posavskog 45.
5. Grad Velika Gorica - GČ RAKARJE, HR-10410 Velika Gorica, Rakarska 71.
6. Grad Velika Gorica - GČ PLESO, HR-10410 Velika Gorica, Ulica Petra Zrinskog 51.
7. Grad Velika Gorica - GČ KURILOVEC, HR-10410 Velika Gorica, Ulica Andrije Kačića Miošića 4.
8. Grad Velika Gorica - GČ VLADIMIR NAZOR, HR-10410 Velika Gorica, Ulica Matice hrvatske 7.
9. Grad Velika Gorica - GČ STARI GRAD, HR-10410 Velika Gorica, Školska 27.
10. Grad Velika Gorica - GČ MILJENKO GRANIĆ, HR-10410 Velika Gorica, Ulica Josipa Grdenića pl. Jarebičkog 19.
11. Grad Velika Gorica - GČ HRVATSKI VELIKANI, HR-10410 Velika Gorica, Pleška 27.
12. Grad Velika Gorica - GČ BRAĆE RADIĆ, HR-10410 Velika Gorica, Ulica kneza Porina 107.

Rok za dostavu zahtjeva je 15 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Dostava poziva Nositelja izrade prema javnopravnim tijelima, pravnim osobama i drugim sudionicima predviđena je elektroničkom poštom te alternativno poštom uz dostavnicu.

Dostava zahtjeva i drugih podataka pozvanim sudionicima prema Nositelju izrade preferira se elektroničkom poštom, a u slučaju da to nije moguće, poštom uz dostavnicu. Grafički podaci se dostavljaju u vektorskom formatu (dxf, dwg, shp ili drugi vektorski format prilagođen ISPU modulu - ePlanovi editor), a tekstualni podaci se dostavljaju u digitalnom pdf i doc formatu.

***Dinamika s fazama izrade Plana***

Članak 9.

Za izradu Plana određuju se dinamika i faze izrade Plana kako slijedi:

1.Nositelj izrade uputit će ovu Odluku i poziv za dostavu zahtjeva javnopravnim tijelima s danom stupanja na snagu ove Odluke. Rok za dostavu zahtjeva prema članku 90. Zakona o prostornom uređenju iznosit će 15 dana

2.Nositelj izrade i stručni izrađivač obradit će dostavljene zahtjeve u roku od 15 dana od isteka roka za dostavu zahtjeva, odnosno od dana preuzimanja zahtjeva od strane stručnog izrađivača

3.Stručni izrađivač izradit će Nacrt prijedloga Plana – u roku od najviše 120 dana

4.Nacrt prijedloga Plana Nositelj izrade će dostaviti Gradonačelniku koji će utvrditi prijedlog Plana za javnu raspravu

5.Stručni izrađivač pripremit će elaborat Prijedloga Plana za javnu raspravu u roku od najviše 30 dana od utvrđivanja Prijedloga Plana

6.Datum početka javne rasprave utvrđuje se nakon datuma objave javne rasprave u dnevnom tisku te na mrežnim stranicama Ministarstva prostornog uređenja, graditeljstva i državne imovine i Grada Velike Gorice. Vrijeme trajanja javne rasprave s javnim uvidom određuje se u trajanju od 30 dana

7.Odgovorni voditelj izrade s nositeljem izrade pripremit će Izvješće o javnoj raspravi u roku od najviše 30 dana od isteka roka za davanje pisanih mišljenja, prijedloga i primjedbi

8.Stručni izrađivač će u suradnji s nositeljem izrade izradit Nacrt konačnog prijedloga Plana u skladu s prihvaćenim mišljenjima, prijedlozima i primjedbama u roku od najviše 15 dana od dana kad je izrađeno Izvješće o javnoj raspravi

9.Nacrt konačnog prijedloga Plana zajedno s Izvješćem o javnoj raspravi nositelj izrade će dostaviti Gradonačelniku koji će utvrditi Konačni prijedlog Plana. Stručni izrađivač pripremit će elaborat Konačnog prijedloga Plana za pribavljanje mišljenja Zavoda za prostorno uređenje Zagrebačke županije u roku od najviše 15 dana od utvrđivanja Konačnog prijedloga Plana

10.Prije donošenja Plana mora se pribaviti mišljenje Zavoda za prostorno uređenje Zagrebačke županije u pogledu usklađenosti tog Plana s prostornim planom županije

11.Prije upućivanja Konačnog prijedloga Plana Gradskom vijeću Grada Velike Gorice na donošenje, nositelj izrade će dostaviti sudionicima javne rasprave pisanu obavijest o razlozima neprihvaćanja, odnosno djelomičnog prihvaćanja njihovih prijedloga i primjedbi

12.Gradskom vijeću Grada Velike Gorice upućuje se na donošenje Prijedlog Odluke o donošenju Plana

13.Odluku o donošenju Plana donosi Gradsko vijeće Grada Velike Gorice.

Rokovi za provedbu pojedinih faza izrade i donošenja Plana iz stavka 1. ovog članka mogu se mijenjati pod uvjetima propisanim Zakonom o prostornom uređenju.

***Izvori financiranja izrade Plana***

Članak 10.

Izrada Generalnog urbanističkog plana uređenja grada Velike Gorice financirat će se sredstvima proračuna Grada i drugih odgovarajućih izvora sukladno Zakonu, kao što je Mehanizma za oporavak i otpornost, Poziv za dodjelu bespovratnih sredstava za izradu prostornih planova nove generacije putem elektroničkog sustava ePlanovi.

***Druga pitanja značajna za izradu Plana***

Članak 11.

U skladu s člankom 86. Zakona na prijedlog Odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je Mišljenje, KLASA: 351-03/25-03/66, URBROJ: 238-18-02/3-25-2 od 16.06 2025. godine koje je izdalo nadležno tijelo za zaštitu okoliša i prirode.

Za potrebe izrade Plana Nositelj izrade pribaviti će ažurirane katastarske podloge, a po potrebi i druge geodetske podloge.

***Prijelazne i završne odredbe***

Članak 12.

Nositelj izrade Plana dostavit će ovu Odluku:

1. Zavodu za prostorni razvoj Ministarstva prostornog uređenja, graditeljstva i državne imovine,

2. tijelima i osobama navedenima u čl. 8. ove Odluke.

Ova Odluka stupa na snagu 8. dana od dana objave u Službenom glasniku Grada Velike Gorice.

KLASA: \_\_\_-\_\_\_/\_\_\_-\_\_\_/\_\_\_

URBROJ: \_\_\_\_-\_\_\_-\_\_\_-\_\_\_

\_\_\_\_\_\_\_\_\_\_\_\_\_\_, \_\_\_.\_\_\_.\_\_\_\_\_\_.

PREDSJEDNIK GRADSKOG VIJEĆA

Darko Bekić, univ.spec.pol.